Πατρινό Καρναβάλι...κι όχι μόνο! - sportsnewsgreece\nHome ΤΟ ΘΕΜΑ ΤΟΥ ΣΑΒΒΑΤΟΥ Πατρινό Καρναβάλι...κι όχι μόνο!\nΚατερίνα Κατσαούνη 1:22:00 μ.μ. ΤΟ ΘΕΜΑ ΤΟΥ ΣΑΒΒΑΤΟΥ,\nΔιανύοντας το τελευταίο Σαββατοκύριακο της Αποκριάς, δεν υπάρχει τίποτα καλύτερο από μια εξόρμηση σε μία από τις πόλεις με τα μεγαλύτερα καρναβάλια στην χώρα μας.\nΦημίζεται ως το πιο φαντασμαγορικό καρναβάλι της χώρας μας κι όχι άδικα αφού κάθε χρόνο συγκεντρώνονται στην Πάτρα για να συμμετάσχουν πάνω από 10.000 καρναβαλιστές. Μετρά 180 χρόνια ιστορίας. Το καρναβάλι της Πάτρας δεν είναι ένα μεμονωμένο γεγονός αλλά ένα σύνολο εκδηλώσεων που περιλαμβάνουν χορούς, παρελάσεις, κυνήγι κρυμμένου θησαυρού, καρναβάλι των μικρών κ.ά. Οι εκδηλώσεις αρχίζουν στις 17 Ιανουαρίου και διαρκούν μέχρι την Καθαρή Δευτέρα. Κορυφώνεται το τελευταίο Σαββατοκύριακο της Αποκριάς με την νυχτερινή ποδαράτη παρέλαση των πληρωμάτων του Σαββάτου, τη φαντασμαγορική μεγάλη παρέλαση αρμάτων και πληρωμάτων της Κυριακής και τέλος το τελετουργικό κάψιμο του βασιλιά καρνάβαλου στο μώλο της Αγίου Νικολάου στο λιμάνι της Πάτρας. Χαρακτηριστικές αρχές του είναι ο αυθορμητισμός, ο αυτοσχεδιασμός, η πηγαία έμπνευση και ο εθελοντισμός.\nΝησιώτικο τόνο παίρνει το καρναβάλι που λαμβάνει χώρα στην όμορφη πόλη της Κρήτης κάθε χρόνο. Χρόνο με το χρόνο γιορτάζεται το Καρναβάλι με ένα τρόπο που καμία άλλη πόλη στην Ελλάδα δεν μπορεί να κάνει. Πάρτι σε όλη την πόλη για τρεις εβδομάδες με μουσική, χορό, θέατρο και παρελάσεις για μικρούς και μεγάλους. Το "Κυνήγι του Θησαυρού» είναι μύθος, το ίδιο και η Μεγάλη Παρέλαση με πολλά άρματα και χιλιάδες χαρούμενους καρναβαλιστές. Η σειρά που θα παρελάσουν οι ομάδες, προέκυψε μετά από κλήρωση που πραγματοποιήθηκε στην συνεδρίαση της Ολομέλειας των Καρναβαλικών ομάδων. Η Μεγάλη Παρέλαση θα μεταδοθεί ζωντανά μέσα από τις τηλεοπτικές συχνότητες του ΚΡΗΤΗ TV και της Νέας Τηλεόρασης. Το Ρεθεμνιώτικο Καρναβάλι 2018, πραγματοποιείται με την Αιγίδα του Υπουργείου Τουριστικής Ανάπτυξης, του ΕΟΤ, της Περιφέρειας Κρήτης και του Επιμελητηρίου Ρεθύμνης. Μεγάλος χορηγός του Ρεθεμνιώτικου Καρναβαλιού είναι η AMSTEL και στηρίζεται σε μεγάλο μέρος της Ρεθεμνιώτικης επιχειρηματικής κοινωνίας με το πρόγραμμα «ΕΛΑ ΚΑΙ ΕΣΥ», καθώς και από το νέο πρόγραμμα «Υιοθεσίας εκδηλώσεων». Χορηγοί Επικοινωνίας είναι ο Όμιλος της ΚΡΗΤΗ TV, το STAR Channel, και όλα τα ΜΜΕ της Κρήτης. Τέλος, ας σημειωθεί πως φέτος παρουσιαστής των εκδηλώσεων στο Ρέθυμνο θα είναι ο Γιάννης Σπαλιάρας.\nΠολλές χρήσιμες πληροφορίες για το πρόγραμμα, τη διαμονή και την ασφάλεια των επισκεπτών δίνονται στην επίσημη ιστοσελίδα του ρεθεμνιώτικου καρναβαλιού: rethymnocarnival.gr/index.php?langid=45 .\nΟ θεσμός με τη μεγαλύτερη διάρκεια ζωής στην πόλη της Ξάνθης είναι αυτός του Ξανθιώτικου Καρναβαλιού – Θρακικών Λαογραφικών Εορτών που ξεκίνησε το 1966.\nΚάθε χρόνο στην περίοδο του τριωδίου διοργανώνονται δεκάδες εκδηλώσεις για μικρούς και μεγάλους. Το Ξανθιώτικο Καρναβάλι έχει να επιδείξει μια σειρά εκδηλώσεων γύρω από τη μουσική, το χορό και το θέατρο, εκθέσεις με εικαστικό ή άλλο περιεχόμενο, διαλέξεις, παρουσιάσεις βιβλίων και προβολές ταινιών. Στη διάρκεια των δύο αυτών εβδομάδων των καρναβαλικών εκδηλώσεων στην πόλη της Ξάνθης συρρέουν σπουδαίοι καλλιτέχνες για συναυλίες. Τα τελευταία χρόνια έχει γίνει γνωστό στα Βαλκάνια.Οι κύριοι συντελεστές του Καρναβαλιού δεν είναι άλλοι από αυτόνομους συλλόγους που έχουν ιδρυθεί από παρέες με μεράκι για δουλεία χωρίς να έχουν κάποια επιδότηση από κάποιο δημόσιο όργανο. Το μόνο έσοδο προέρχεται από τις Γιορτές Παλιάς Πόλης που κάθε σύλλογος έχει κάποιο στέκι με φαγητά. Οι σύλλογοι είναι 34.Κάθε χρόνο ένα διαφορετικό θέμα ψηφίζεται και βάση αυτού οι σύλλογοι δημιουργούν τα καρναβαλικά κουστούμια.\nΟ θεσμός κλείνει με την καρναβαλική παρέλαση και το έθιμο της καύσης του ομοιώματος του Τζάρου (Κυριακή, 18 Ιανουαρίου 2018). Το έθιμο της καύσης του Τζάρου έφεραν πρόσφυγες από το Σαμακώβ της Ανατολικής Θράκης και αναβιώνει κάθε χρόνο από τους κατοίκους του ομώνυμου συνοικισμού, ο οποίος βρίσκεται κοντά στη γέφυρα του ποταμού Κόσυνθου της Ξάνθης. Η ονομασία «Τζάρος» προέκυψε από τον ιδιόρρυθμο ήχο (τζ,τζ,τζ) που δημιουργούσε η καύση του θάμνου.\nΕλπίζουμε να αξιοποιήσετε το τριήμερο αυτό για να ταξιδέψετε και να γιορτάσετε τις Απόκριες σε όποια από αυτές τις πόλεις προτιμάτε ή και σε κάποια άλλη. Όπου και να αποφασίσετε να πάτε, εμείς ευχόμαστε να περάσετε υπέροχες και ξέγνοιαστες στιγμές! Καλές Απόκριες!\nΑναρτήθηκε από Κατερίνα Κατσαούνη στις 1:22:00 μ.μ.


Ο Ερευνητής της Βέροιας: HOLY ALLIANCE - ΙΕΡΑ ΣΥΜΜΑΧΙΑ\nΣτη συνθήκη εκείνη προσχώρησε το ίδιο έτος και Αγγλία ενώ με την επιμέρους λεγόμενη συνθήκη «Εξ λα Σαπέλ» του 1818 προσχώρησε και η Γαλλία. Ψυχή και ιθύνων νους της διατήρησης της έγινε ο Αυστριακός Καγκελάριος Μέττερνιχ ο οποίος και μετέβαλε τελείως τους αρχικούς σκοπούς μεταβάλλοντάς την σε απόλυτο όργανο επιβολής απολυταρχισμού και καταπολέμησης των λαϊκών ελευθεριών. Έτσι η Ιερά Συμμαχία εξελίχθηκε σε θεσμό αφενός μεν καταπίεσης των λαών αφετέρου σε σαφή λόγο επέμβασης των ισχυρών Βασιλέων στα εσωτερικά ζητήματα των ασθενέστερων Χωρών, όπου εκδηλώνονταν φιλελεύθερες τάσεις. Κάτω από αυτή την έμπνευση του Μέττερνιχ που επεδίωκε συνεχώς τέτοιες επεμβάσεις αποφασίζονταν οι διάφορες περιοδικές συναντήσεις των συμμετεχόντων στη συνθήκη Αυτοκρατόρων ή των αντιπροσωπειών τους. Η Ιερά συμμαχία εκτός των άλλων επεχείρησε να επέμβει ακόμη και σε ζητήματα των αποικιών της Αμερικής όπου και προκάλεσε την άμεση αντίδραση των τότε ΗΠΑ και τη διακήρυξη του Δόγματος Μονρόε, με συνέπεια η αντίδραση αυτή να υποσκάψει την αναχρονιστική εκείνη πέδη της Συμμαχίας.\nΑναρτήθηκε από lefobserver στις 7:54 μ.μ.


95.000 ευρώ ΕΝΦΙΑ για το Χαμόγελο του Παιδιού! | ΨΙΘΥΡΟΙ\n95.000 ευρώ ΕΝΦΙΑ για το Χαμόγελο του Παιδιού!\nAugust 14, 2014 by psithyros\nΕνα διόλου ευκαταφρόνητο ποσό για λογαριασμό του ΕΝΦΙΑ καλείται να πληρώσει το «Χαμόγελο του Παιδιού», σύμφωνα με όσα καταγγέλλει ο πρόεδρος και ιδρυτής του Κώστας Γιαννόπουλος. Ποιο είναι αυτό; 94.996.52 ευρώ!\nΜιλώντας στο πρωινό του ΑΝΤ1 είπε:\n«Ήρθε στο Χαμόγελο να πληρώσει για τα διαμερίσματα στα οποία φιλοξενούμε όλα αυτά τα παιδιά, χαράτσι, ΕΝΦΙΑ, κανονικά. Το κράτος δίνει 80.000 ευρώ για όλα τα έξοδα μας όταν τα κόστη λειτουργίας μας είναι ένα εκατομμύριο τον μήνα.\nΔεν έχουμε να τα πληρώσουμε. Το πρώτο εξάμηνο του ’14 στηρίξαμε 57.000 παιδιά. Μόνο για ένα παιδί που χρειάστηκε μεταμόσχευση στη Γαλλία, χρειαστήκαμε 200.000 ευρώ. Δεν μας βοήθησε κανένα κράτος. Υπάρχει ένα κράτος απρόσωπο που δεν στηρίζει τους θεσμούς. Οι κινητές μας μονάδες κοστίζουν 2.600.000 ευρώ το χρόνο και μαζί με τις μονάδες που μας δώρισαν ομογενείς, τις διαθέτουμε στο ΕΚΑΒ».\nΠρόσθεσε ότι το Χαμόγελο του Παιδιού είναι Μη Κερδοσκοπικός Σύλλογος.\n«Μας παραχώρησαν ακίνητα, όπως το τελευταίο που μας κατασκεύασε η κα Αρβανίτη, πρώην διευθύντρια του Υγεία. Γιαγιάδες και παππούδες μας άφησαν διαμερίσματα που τα έχουμε κλειστά χωρίς ρεύμα και τα διαθέτουμε στα παιδιά μας που μεγαλώνουν. Τώρα, βγάζουμε 41 παιδιά στην κοινωνία, σε αυτά τα παιδιά δίνουμε τα διαμερίσματα που μας φορολογούνε τώρα με τον ΕΝΦΙΑ».\nThis entry was posted in Ελλαδα and tagged ΕΝΦΙΑ, Κώστας Γιαννόπουλος, Το Χαμόγελο του Παιδιού. Bookmark the permalink.\n← Η τραγωδία του Robin Williams καταδεικνύει το πόσο λίγο κατανοούμε την κατάθλιψη\nΟ συμπέθερος του Μπιλ Γκέιτζ →


Λειτουργία ομίλου φιλαναγνωσίας στο 1ο Ημερήσιο ΕΠΑΛ Αριδαίας Ν. Παπαϊωάννου | karatzova.com\nHome ΑΡΙΔΑΙΑ Λειτουργία ομίλου φιλαναγνωσίας στο 1ο Ημερήσιο ΕΠΑΛ Αριδαίας Ν. Παπαϊωάννου\nΛειτουργία ομίλου φιλαναγνωσίας στο 1ο Ημερήσιο ΕΠΑΛ Αριδαίας Ν. Παπαϊωάννου\nΣας ενημερώνουμε ότι στο 1o Ημερήσιο ΕΠΑΛ Αριδαίας Ν. Παπαϊωάννου βρίσκεται σε λειτουργία όμιλος φιλαναγνωσίας.\nΗ λέσχη θα είναι ανοιχτή εκτός από τις ημέρες και ώρες λειτουργίας του σχολείου και κάθε Πέμπτη από τις 13:50 έως και τις 15:00. Σας προσκαλούμε να γνωρίσετε την βιβλιοθήκη μας, τον χώρο μας και να γίνουμε συνοδοιπόροι στο όμορφο ταξίδι του βιβλίου. Οι μαθητές που απαρτίζουν την λέσχη μας είναι οι Γκέρσα Κουλλάφι , Ελευθεριάδου Μαρία, Θεοδωρίδου Χριστίνα, Καραδήμος Γεώργιος, Λαζαρίδου Παρθένα, Μασλάρη Αντωνία , Ναζεμλάρι Εμμανουήλ και Ρότσιου Μαρία.\nΗ λέσχη θα είναι ανοιχτή κάθε Πέμπτη από τις 13:50 έως και τις 15:00. Για περισσότερες πληροφορίες μπορείτε να απευθυνθείτε στην υπεύθυνη βιβλιοθήκης του σχολείου μας κ. Χριστοπούλου Γιολάντα (τηλ 6973686323) καθώς και στο blog της βιβλιοθήκης μας στην διεύθυνση https://blinddatewithbooks.blogspot.com/, το οποίο διαχειρίζονται οι μαθητές μας.\nΑνώνυμος 2 Απριλίου 2022 - 11:02 μ.μ.\nΠοσο έξυπνη και χρήσιμη ιδέα μπράβο στο σχολείο μας


Μπλε Βαθυ Σχεδον Μαυρο - Ελληνικη λογοτεχνια (BKS.0271748)\nΑρχική > Βιβλία > Πεζογραφία > ΜΠΛΕ ΒΑΘΥ ΣΧΕΔΟΝ ΜΑΥΡΟ\nΜΠΛΕ ΒΑΘΥ ΣΧΕΔΟΝ ΜΑΥΡΟ\nΛάθος άνθρωποι, λάθος κόσμος, λάθος λέξεις - και όλα αυτά τα συνειδητοποίησα σε μια ηλικία λάθος επίσης. Δηλαδή μεγάλη. Θα προτιμούσα να ξέρω τρακόσιες λέξεις και να μου φτάνουν και να μπορώ να ζήσω με αυτές. Nα μη χρειάζομαι άλλες. Γιατί τελικά η γλώσσα τι είναι;\nMια σκλαβιά είναι και δεν σε λυτρώνει, ό,τι και να λένε, και τυραννιέσαι απλώς. Σαν τη θάλασσα που την έχουν κάνει και σύμβολο. Xτυπιέται που είναι κλεισμένη στις κοίτες της, και δεν μπορεί να τις ξεπεράσει, γιατί αν τις ξεπεράσει θα πλημμυρίσει τον κόσμο και θα χαθεί. Xτυπιέται και ύστερα αποκάνει και εμείς νομίζουμε ότι αυτό είναι γαλήνη, ενώ είναι η πιο βαθιά απελπισία. Γιατί μόνο μέσα στο σχήμα που της δίνουν οι κοίτες της μπορεί να υπάρχει, πράγμα που είναι επίσης σκλαβιά. Aλλά τώρα πρέπει να φύγω.\nΜΠΛΕ ΒΑΘΥ ΣΧΕΔΟΝ ΜΑΥΡΟ (BKS.0271748)\nMια σκλαβιά είναι και δεν σε λυτρώνει, ό, τι και να λένε, και τυραννιέσαι απλώς. Σαν τη θάλασσα που την έχουν κάνει και σύμβολο. Xτυπιέται που είναι κλεισμένη στις κοίτες της, και δεν μπορεί να τις ξεπεράσει, γιατί αν τις ξεπεράσει θα πλημμυρίσει τον κόσμο και θα χαθεί. Xτυπιέται και ύστερα αποκάνει και εμείς νομίζουμε ότι αυτό είναι γαλήνη, ενώ είναι η πιο βαθιά απελπισία. Γιατί μόνο μέσα στο σχήμα που της δίνουν οι κοίτες της μπορεί να υπάρχει, πράγμα που είναι επίσης σκλαβιά. Aλλά τώρα πρέπει να φύγω.\nΜΠΛΕ ΒΑΘΥ ΣΧΕΔΟΝ ΜΑΥΡΟ BKS.0271748 ΒΑΛΤΙΝΟΣ ΘΑΝΑΣΗΣ ΒΑΛΤΙΝΟΣ ΘΑΝΑΣΗΣ ΕΛΛΗΝΙΚΗ ΛΟΓΟΤΕΧΝΙΑ ΜΠΛΕ ΒΑΘΥ ΣΧΕΔΟΝ ΜΑΥΡΟ


Η Λαμία δεν είναι σε καλή αγωνιστική κατάσταση και αυτό το είδαμε και στην Λεωφόρο, όπου απείλησε ελάχιστα τον Παναθηναϊκό και δέχτηκε αρκετές φάσεις.\nΣτάθηκε τυχερή βέβαια στον πρώτο ημιτελικό η ομάδα της Φθιώτιδας και στο Κύπελλο έχει κάνει αρκετές υπερβάσεις τα τελευταία χρόνια, οπότε στην έδρα της ενδεχομένως να εμφανιστεί με σαφώς περισσότερη αυτοπεποίθηση. Βέβαια στο μυαλό της θα είναι και τα Play-Out, αφού ο βασικός της στόχος είναι η αποφυγή του υποβιβασμού. Δύσκολα πάντως θα κάνει ροτέισον ο Φέστα. Δεν είναι και λίγο για την Λαμία να παίζει έναν ημιτελικό Κυπέλλου.\nΟ Παναθηναϊκός θα μπορούσε να είχε κερδίσει με μεγαλύτερο σκορ στο πρώτο ματς, αλλά ήταν αναποτελεσματικός.\nΠατάει καλά πάντως αυτήν την περίοδο, έχει ρυθμό και ψυχολογία και σίγουρα το 1-0 του πρώτου αγώνα τον καθιστά μεγάλο φαβορί. Θα πρέπει ωστόσο να μην εμφανίσει τις αδυναμίες που έχει δείξει τη φετινή σεζόν στα εκτός έδρας ματς.\nΚρίνοντας από τα όσα είδαμε στο πρώτο παιχνίδι, αλλά και από την κατάσταση των δύο ομάδων αυτήν την περίοδο ο Παναθηναϊκός είναι το φαβορί όχι μόνο για την πρόκριση, αλλά και για τη νίκη και στον δεύτερο ημιτελικό. Η επιλογή μας θα είναι το διπλό. Μας αρέσει πάντως και το Under 1,5, καθώς η Λαμία γενικότερα δεν σκοράρει εύκολα, ενώ ο Παναθηναϊκός εκτός έδρας δυσκολεύεται και αυτός αρκετά.\nΛαμία: Ήττα με 1-0 από τον Παναθηναϊκό.\nΠαναθηναϊκός: Νίκη με 1-0 επι της Λαμίας.\nΠρόταση: 2 σε απόδοση 1.70\nΟ Ολυμπιακός εδώ και περίπου ένα μήνα δεν είναι καλός. Μάλιστα μετράει τέσσερα συνεχόμενα ματς δίχως νίκη, έχοντας χάσει την αποτελεσματικότητα του στην επίθεση και την σταθερότητα του στην άμυνα.\nΣτην Τούμπα προσέγγισε αρκετά συντηρητικά το ματς, όπως και άλλα φετινά εκτός έδρας ντέρμπι, ειδικά μέσα στο 2022. Τώρα λογικά θα είναι σαφώς πιο επιθετικός.\nΟ ΠΑΟΚ ήταν καλύτερος στον πρώτο ημιτελικό, δίχως πάντως να εντυπωσιάσει και με την απόδοση του. Είχε πάντως την υπεροχή και τις περισσότερες ευκαιρίες.\nΟύτε ο δικέφαλος του βορρά βέβαια είναι στην καλύτερη του φάση, αν και κάποια αρνητικά αποτελέσματα στο πρωτάθλημα βασίζονται και στο ότι είχε ρίξει όλο το βάρος στην Ευρώπη.\nΦαβορί για την πρόκριση δεν υπάρχει. Από την μια ο Ολυμπιακός θα πάρει επιπλέον ώθηση από τον κόσμο του. Από την άλλη ο ΠΑΟΚ με τον Λουτσέσκου στον πάγκο του έχει δείξει ότι ξέρει να διαχειρίζεται τέτοιου είδους ματς. Με το σκορ του πρώτου ματς στο 0-0 και οι δύο και ειδικά ο Ολυμπιακός θα παίξουν πιο επιθετικά. Αν μπει και ένα γκολ το ματς θα άνοιξει περισσότερο. Επιθετικά είναι οι δύο καλύτερες ομάδες της χώρας, ασχέτως που αυτήν την περίοδο δεν το δείχνουν αυτό. Έτσι λοιπόν καταλήγουμε στο Goal/Goal.\nΟλυμπιακός: Ισοπαλία 0-0 με τον ΠΑΟΚ.\nΠΑΟΚ: Ισοπαλία 0-0 με τον Ολυμπιακό.


Το παπούτσι που... μεγαλώνει για τα φτωχά παιδιά του πλανήτη (εικόνες - video) | altsantiri.gr\nΤο παπούτσι που… μεγαλώνει για τα φτωχά παιδιά του πλανήτη (εικόνες – video)\nΔημοσιεύθηκε στις 13-01-2018 - 22:38μμ Τελευταία ανανέωση 13-01-2018 - 22:19μμ\nΤο 2007, ο Κέντον Λι (Kenton Lee) ζούσε στην Κένυα και δούλευε σ’ ένα ορφανοτροφείο στο Ναϊρόμπι. Μια μέρα, είδε ένα κοριτσάκι που φορούσε παπούτσια που ήταν πολύ μικρά για τα ποδαράκια της. Και άλλα παιδιά που περπατούσαν ξυπόλητα. Νοσήματα που μεταδίδονται απ’ το χώμα ή παράσιτα θα μπορούσαν να προκαλέσουν ασθένειες, ίσως και το θάνατό τους.\nΈτσι ξεκίνησε ο μη κερδοσκοπικός οργανισμός «The shoe that grows» που σχεδίασε παπούτσια για παιδιά που ζουν σε ακραία φτώχεια και τα οποία, μεγαλώνοντας, βρίσκουν τα παπούτσια τους να είναι μικρά για τα ποδαράκια τους. Τα παπούτσια, από υλικό παρόμοιο με αυτό από το οποίο κατασκευάζονται τα λάστιχα των αυτοκινήτων, αντιβακτηριακό συνθετικό και βέλκρο. Σε τρία μεγέθη, και κάθε ένα από αυτά μπορεί να μεγαλώσει κατά πέντε ακόμη μεγέθη.\nΉδη, πάνω από 120.000 παπούτσια έχουν διανεμηθεί σε 91 χώρες.\n«The shoe that grows»Kenton LeeΚέντον Λιπαιδιάπαπούτσιαφτώχεια


Οι προβλέψεις των διεθνών οίκων για άνοδο της τιμής του bitcoin σε αστρονομικά επίπεδα και η νέα περίοδος που ξεκινά\nΑπίστευτα κέρδη, ατελείωτες ευκαιρίες και καταστροφικές απώλειες. Αυτά συνθέτουν την ανοδική περίοδο των altcoins (όλα τα νομίσματα εκτός του bitcoin) που φαίνεται να ξεκινάει.\nΤι ώθησε προς τα πάνω την αγορά; Η ανάλυση από την Citi που προβλέπει το bitcoin να ξεπεράσει τα 300.000 δολάρια μέσα στο 2021, της JP Morgan που δίνει 140.000, το πρωτοσέλιδο της Wall Street Journal, τον Salinas που δήλωσε πως κατέχει bitcoin. Κατόπιν έχουμε την Paypal που μέσα από το δίκτυο της θα μπορούν οι έμποροι να πληρώνονται με crypto.\nΣτην ιδιαίτερη αγορά των altcoins, η επιτυχία θα εξαρτηθεί από την στρατηγική, την ψυχραιμία και φυσικά τις γνώσεις. Κάποια tips: δεν παίρνουμε πληροφορίες από αγνώστους στο Internet, ούτε από groups που δίνουν σινιάλα αγοράς ή πώλησης. Κυρίως, ξεκινάς το ταξίδι στον χώρο των κρυπτονομισμάτων από το bitcoin και όταν αποκτήσεις εμπειρία, προχωράς στα πιο βαθιά.


3,35 ευρώ έπιασε το ελαιόλαδο στην Κρήτη, η εστίαση θα δείξει τις προθέσεις της αγοράς | ΑγροΤύπος\n3,35 ευρώ έπιασε το ελαιόλαδο στην Κρήτη, η εστίαση θα δείξει τις προθέσεις της αγοράς\n27/04/2021 05:45 μμ\nΣυνεχίζονται οι δημοπρασίες ελαιολάδου που αυξάνουν τις τιμές στην χώρα μας. Όταν ανοίξει η εστίαση στις χώρες της Ευρώπης θα φανούν οι πραγματικές ανάγκες στη διεθνή αγορά.\nΤότε θα δούμε τις πραγματικές προθέσεις των Ιταλών και Ισπανών και σε τι ύψος είναι διατεθειμένοι να αγοράσουν τα ελληνικά ελαιόλαδα. Αν ανεβάσουν πολύ τις τιμές θα είναι δύσκολο να τους ακολουθήσουν οι Έλληνες τυποποιητές. Όπως δηλώνουν έμπειροι συνεταιριστές και φορείς του κλάδου στην χώρα μας, οι Έλληνες τυποποιητές φαίνεται να μην έχουν καλής ποιότητας ελαιόλαδα στις αποθήκες τους και βιάζονται αυτή την εποχή να προχωρήσουν σε αγορές.\nΣτο μεταξύ ο Αγροτικός Συνεταιρισμός (ΑΣ) Εμπάρου συνεχίζοντας την ορθή πρακτική της διάθεσης του ελαιολάδου του με διαγωνισμούς προχώρησε στη διάθεση 27 περίπου τόνων έξτρα παρθένου ελαιολάδου, εσοδείας 2020-2021, οξύτητας 0,20%, σε δημοπρασία, την Τρίτη, 27 Απριλίου 2021.\nΌπως δήλωσε στον ΑγροΤύπο ο πρόεδρος του ΑΣ Εμπάρου κ. Γιώργος Περογιαννάκης, «το ελαιόλαδο έπιασε τιμή στα 3,35 ευρώ το κιλό συν ΦΠΑ. Αγοράστηκε από έναν τυποποιητή στο Ηράκλειο. Εκτιμώ ότι είναι μια καλή τιμή. Το θετικό είναι ότι οι παραγωγοί φέτος δεν φαίνονται να βιάζονται να πωλήσουν το ελαιόλαδό τους και αναμένουν μια καλύτερη τιμή. Την επόμενη δημοπρασία αναμένεται να πραγματοποιήσει ο συνεταιρισμός σε περίπου 15-20 ημέρες».\nΟ διευθυντής του ΑΣ Μολάων - Πακίων, κ. Παναγιώτης Ντανάκας, ανέφερε στον ΑγροΤύπο ότι «τις προηγούμενες ημέρες είχαμε τη δημοπρασία που έκανε ο Συνεταιρισµός Γλυφάδας στην Πύλο Μεσσηνίας που πέτυχε 3,42 ευρώ το κιλό για έξτρα παρθένο ελαιόλαδο από εταιρεία της Λακωνίας.\nΕπίσης είχαμε ιταλική εταιρεία απο αγόρασε ένα βυτίου (30 τόνοι) έξτρα παρθένο ελαιόλαδο από τον Αγροτικό Συνεταιρισμό Βλαχιώτη, με τιμή στα 3,42 ευρώ το κιλό. Στη συνέχεια είχαμε τον ΑΣ Κροκέων να πουλά 56 τόνους ελαιόλαδο στην τιμή των 3,5 ευρώ το κιλό. Εκτιμώ ότι κρίσιμη ημερομηνία για την πορεία των τιμών είναι η 5η Μαΐου».\nΔεν πουλάνε οι περισσότεροι ελαιοπαραγωγοί, περιμένουν νέα άνοδο λόγω καιρού\n20/01/2022 11:21 πμ\nΑμυντική στάση στη Λακωνία, μήπως και ανεβεί περαιτέρω η τιμή παραγωγού.\nΤα 3,65 ευρώ αλλά και ο καιρός που ενδεχομένως... κόψει την συγκομιδή, έχουν παρακινήσει τους ελαιοπαραγωγούς να μην πωλούν τη σοδειά τους, δεδομένης και της μείωσης στην παραγωγή.\nΌπως για παράδειγμα αναφέρει στον ΑγροΤύπο ο διευθυντής του Αγροτικού Συνεταιρισμού Μολάων Πακίων, κ. Παναγιώτης Ντανάκας, δεν έχει ακόμα ολοκληρωθεί η συγκομιδή στην περιοχή των Μολάων και αν όλα πάνε καλά με τον καιρό, θα πάμε ως το τέλος του μήνα. Σύμφωνα με τον ίδιο, οι τιμές παίζουν στα 3,65 ευρώ το κιλό και ο κόσμος περιμένει νέα άνοδο μετέπειτα για να κάνει πράξη. Στην ίδια περιοχή ο Παναγιώτης Πουλάκος αποκάλυψε στον ΑγροΤύπο πως πριν λίγες ημέρες ο Αγροτικός Συνεταιρισμός Πετρίνας έκλεισε συμφωνία με εταιρεία για απορρόφηση ελαιολάδου φετινής εσοδείας 30 τόνων στην τιμή των 3,60 ευρώ καθαρά. Και σε αυτήν την περιοχή δεν έχει ολοκληρωθεί το μάζεμα και η ελαιοποίηση, αλλά υπάρχει πλέον προβληματισμός, ενόψει κακοκαιρίας. Σημειωτέον ότι ο ΑΣ Πετρίνας ετοιμάζεται για έναν διαγωνισμό πώλησης Καλαμών φετινής εσοδείας τις επόμενες ημέρες.\nΑκολουθεί η Κρήτη\nΑνοδικά άρχισαν να κινούνται εν τω μεταξύ και οι τιμές στην Κρήτη, με τους διαγωνισμούς των συνεταιριστικών οργανώσεων να ανεβάζουν περαιτέρω τον πήχη και τις προσδοκίες των παραγωγών. Συγκεκριμένα ο ΑΣ Ζάκρου πούλησε προϊόν με 3,62 ευρώ το κιλό, ο ΑΣ Εμπάρου με 3,56 ευρώ το κιλό, ο ΑΣ Κριτσάς με 3,65 ευρώ το κιλό, ενώ την ίδια τιμή δίνει σε παραγωγούς και ο Συνεταιρισμός Σκοπής.\nΓιώργος Κόκκινος: Η χειρότερη χρονιά της τελευταίας 25ετίας\nΓια την χειρότερη χρονιά της τελευταίας 25ετίας στην ελαιοκαλλιέργεια γενικώς κάνει λόγο μιλώντας στον ΑγροΤύπο εκ μέρους της ομάδας παραγωγών Νηλέας Μεσσηνίας, ο κ. Γιώργος Κόκκινος. Όπως μας είπε, η συγκομιδή ολοκληρώθηκε αλλά σημαδεύτηκε φέτος από πληθώρα προβλημάτων, που αν μη τι άλλο προκαλεί προβληματισμό για το μέλλον. Σύμφωνα με τον κ. Κόκκινο, καθοριστικές ήταν οι εξελίξεις με την κακή καρπόδεση που οδήγησε σε ακαρπία λόγω των εναλλαγών στον καιρό την άνοιξη, μετέπειτα οι παρατεταμένοι καύσωνες του καλοκαιριού, εν συνεχεία η έλλειψη εργατικών και εν τέλει το φθινόπωρο οι προσβολές από μύκητες με χαρακτηριστικό το γλοισοπόριο, που σημειωτέον εμφανίστηκε φέτος λόγω των πολλών βροχών και της άπνοιας και σε ελαιώνες έως ένα βαθμό ευάερους και ευήλιους. Όπως εξηγεί ο κ. Κόκκινος, η ακρίβεια στις εισροές θα εντείνει τέτοιου είδους προβλήματα και θα πάμε σε νέα μείωση παραγωγής. Όσον αφορά τέλος στις τιμές, σύμφωνα με τον κ. Κόκκινο κυμαίνονται πλέον στα 3,70 ευρώ το κιλό, αλλά το ζητούμενο είναι να υπάρχει διάρκεια.\nΜείωση χρήσης φυτοπροστατευτικών συζητήθηκε στην άτυπη συνεδρίαση Υπουργών Περιβάλλοντος\n24/01/2022 01:57 μμ\nΦουντώνουν οι διαμαρτυρίες για ΑΤΑΚ και ενοικιαστήρια στη βόρεια Ελλάδα\n24/01/2022 12:51 μμ\nΤι ισχύει με τις συνδεδεμένες στις ζωοτροφές με τη νέα ΚΑΠ, προϋποθέσεις και ενισχύσεις\n24/01/2022 12:17 μμ\nΚινητοποιήσεις οι ελαιοπαραγωγοί της Χαέν στην Ισπανία λόγω μείωσης κονδυλίων της ΚΑΠ\n17/01/2022 10:07 πμ\nΤα μεγαλύτερα αγροτικά συνδικάτα της επαρχίας Xαέν στην Ισπανία καλούν τους ελαιοπαραγωγούς, στις 20 Ιανουαρίου 2022, να βρίσκονται έξω από τους συνεταιρισμούς και τα ελαιοτριβεία της περιοχής. Αιτία των κινητοποιήσεων είναι η μείωση της χρηματοδότησης από τη νέα ΚΑΠ.\nΗ ανακοίνωση των κινητοποιήσεων πραγματοποιήθηκε σε συνέντευξη τύπου που έδωσαν από κοινού η Ένωση Νέων Αγροτών (ASAJA), η Συντονιστική Γεωργών και Κτηνοτρόφων (COAG), η Ένωση Μικρών Γεωργών και Κτηνοτρόφων (UPA), η Ομοσπονδία των Αγροτικών Συνεταιρισμών (Agro-food Cooperatives) και η Ισπανική Ομοσπονδία Παραγωγών Ελαιολάδου (Infaoliva).\nΗ Χαέν ανήκει στην περιφέρεια της Ανδαλουσίας και είναι η περιοχή με τη μεγαλύτερη παραγωγή ελαιολάδου στην Ισπανία αλλά και παγκοσμίως. Οι ελαιοπαραγωγοί διαμαρτύρονται γιατί με το σχέδιο για τη νέα ΚΑΠ 2023-2027, που κατατέθηκε από την ισπανική κυβέρνηση στην ΕΕ, αναμένεται να μειωθούν οι ενισχύσεις που εισπράττουν.\nΟ κ. Luis Carlos Valero, διευθυντής της ASAJA, στη συνέντευξη τύπου δήλωσε μεταξύ άλλων ότι «θα είναι η πρώτη φορά που η διαπραγμάτευση της ΚΑΠ θα φέρει μείωση κονδυλίων στην επαρχία, η οποία θα επηρεάσει κυρίως της μειονεκτικές περιοχές».\nΑπό την πλευρά του ο γενικός γραμματέας της COAG, Juan Luis Ávila, τόνισε ότι «η επαρχία της Χαέν χάνει με τη νέα ΚΑΠ κονδύλια από 60 έως 80 εκατ. ευρώ σε σχέση με την προηγούμενη προγραμματική περίοδο. Μιλάμε για μείωση στο εισόδημα παραγωγών που αναμένεται στις ορεινές περιοχές να κυμανθεί από 40% έως και 50% σε σχέση με την τρέχουσα περίοδο».\nΟ διευθυντής της Agro-food Cooperatives, Antonio Guzmán, κάλεσε τον συνεταιριστικό τομέα της περιοχής να στηρίξει την απεργία στις 20 Ιανουαρίου. Υποστήριξε ότι η νέα ΚΑΠ θα φέρει μείωση των ενισχύσεων στον ελαικομικό κλάδο και αυτό σε συνδιασμό με την αύξηση του κόστους παραγωγής (λόγω αύξησης στις τιμές ενέργειας, καυσίμων και αγροτικών εφοδίων) θα φέρει απαξίωση της ελαιοκαλλιέργειας στην περιοχή».\nΟ αναπληρωτής γενικός γραμματέας της UPA-Jaén, Elio Sánchez, ζήτησε από την κυβέρνηση να λάβει μέτρα «για να μετριάσει την αύξηση του κόστους παραγωγής και την αύξηση των τιμών λιανικής για τους καταναλωτές, επειδή επηρεάζει το εισόδημα των γεωργών και κτηνοτρόφων της περιοχής. Στις 20 Ιανουαρίου οι διαμαρτυρίες πάντως θα επικεντρωθούν στα προβλήματα που αντιμετωπίζει ο ελαιοκομικός τομέας».\nΟ πρόεδρος της Infaoliva-Jaén, Manuel Alfonso Torres, διευκρίνισε ότι «ο ελαιοκομικός κλάδος αντιπροσωπεύει το 19% του ΑΕΠ της επαρχίας Xαέν, με περισσότερους από 100.000 παραγωγούς και περισσότερους από 5.000 άμεσους εργαζόμενους στα ελαιοτριβεία. Είναι η οικονομία της Χαέν. Περίπου 80 εκατομμύρια ευρώ πρόκειται να χάσει η επαρχία Χαέν λόγω της νέας ΚΑΠ, κάτι που θα επηρεάσει αρνητικά τις επενδύσεις αλλά και την κατανάλωση».\nΤιμές Λακωνίας και για το Κρητικό ελαιόλαδο, ανοδικές οι τάσεις\n12/01/2022 10:53 πμ\nΣυνεχίζονται οι δημοπρασίες στην Κρήτη για την πώληση ελαιολάδου φετινής εσοδείας.\nΌπως δήλωσε στον ΑγροΤύπο ο πρόεδρος του Αγροτικού Ελαιοκομικού Συνεταιρισμού Ζάκρου, ο Συνεταιρισμός πούλησε την περασμένη Δευτέρα το απόγευμα μέσω διαγωνισμού 60 τόνους έξτρα παρθένο ελαιόλαδο φετινή εσοδείας. Στην διαδικασία υπήρξαν πέντε προσφορές με τιμές από 2,53 έως 3,62 ευρώ το κιλό με τον Συνεταιρισμό να αποφασίζει να δώσει το προϊόν στην πιο συμφέρουσα τιμή. Το ελαιόλαδο ήταν, σύμφωνα με τον κ. Κατσικαλάκη, εξαιρετικής ποιότητας, οξύτητας 0,2, ενώ το αγόρασε ντόπιος μεταποιητής.\nΣημειωτέον ότι στην περιοχή ευθύνης του Συνεταιρισμού Ζάκρου η ελαιοσυγκομιδή δεν έχει ακόμα ολοκληρωθεί, ενώ σύμφωνα με τον κ. Κατσικαλάκη, ο ΑΣ θα συγκεντρώσει φέτος μια ποσότητα περί τους 1.000 τόνους.\nΣτα τέλη του μήνα ο ΑΣ Ζάκρου πρόκειται να πραγματοποιήσει και νέο διαγωνισμό πώλησης ελαιολάδου.\nΕν τω μεταξύ, ο Αγροτικός Ελαιουργικός Συνεταιρισμός Κριτσάς έχει προκηρύξει δημοπρασία με σκοπό την διάθεση 30 τόνων έξτρα παρθένου ελαιολάδου οξύτητας 0,28% και αναζητά προσφορές μέχρι την Τετάρτη 12 Ιανουαρίου 2022.\nΕλαιόλαδο: 3,56 συν ΦΠΑ στην Κρήτη, πάνω από 3,65 στη Λακωνία, 3,50 στη Μεσσηνία\n10/01/2022 11:47 πμ\nΑνοδικές τάσεις έχουμε από τη νέα χρονιά στα ελαιόλαδα στην χώρα. Ο Αγροτικός Ελαιουργικός Συνεταιρισμός Εμπάρου, του Ηρακλείου Κρήτης, προχώρησε σε δημοπρασία διάθεσης 55 τόνων έξτρα παρθένου ελαιολάδου, οξύτητας 0,3.\nΌπως δήλωσε στην ΑγροΤύπο ο πρόεδρος του Συνεταιρισμού κ. Γιώργος Περογιαννάκης, «το ελαιόλαδο πουλήθηκε προς 3,56 ευρώ το κιλό συν ΦΠΑ. Αγοραστής ήταν τοπική εταιρεία τυποποίησης. Είναι η πρώτη δημοπρασία του 2022 και είδαμε ότι υπάρχει εμπορικό ενδιαφέρον. Σε 15 έως 20 ημέρες θα κάνουμε ξανά νέα δημοπρασία. Στην περιοχή είμαστε στο 50% της συγκομιδής και όλα εξελίσσονται καλά. Τα ελαιόλαδα είναι καλής ποιότητας και οξύτητας, ενώ έχουμε και καλές αποδοσεις».\nΣτο μεταξύ ο Αγροτικός Ελαιουργικός Συνεταιρισμός Ζάκρου στο Λασίθι, σήμερα Δευτέρα (10/1/2022) το απόγευμα, θα ανοίξει τους φακέλους των προσφορών για τη δημοπρασία πώλησης 60 τόνων (δύο βυτία) έξτρα παρθένου ελαιολάδου ΠΟΠ Σητείας, οξύτητας 0,21.\nΣτα 3,60 ευρώ το κιλό πούλησε λίγο πριν την Πρωτοχρονιά ο Αγροτικός Ελαιουργικός Συνεταιρισμός Συκέας στη Λακωνία. Όπως δήλωσε στον ΑγροΤύπο ο διευθυντής του Συνεταιρισμού κ. Σωτήρης Μπατσάκης, «πουλήθηκαν 15 τόνοι έξτρα παρθένου ελαιολάδου, εσοδείας 2021/2022, σε ελληνική εταιρεία τυποποίησης. Το επόμενο διάστημα θα ξεκινήσουμε διαπραγματεύσεις για μεγαλύτερες ποσότητες».\nΠρόσφατα ο Αγροτικός Συνεταιρισμός Μολάων Πακίων, της Λακωνίας, πούλησε 56 τόνους ελαιολάδου στην τιμή των 3,655 ευρώ το κιλό. Την ποσότητα του ελαιολάδου πήρε η εταιρεία Hellas oil.\nΣτα 3,60 ευρώ το κιλό πουλήθηκε πριν την Πρωτοχρονιά έξτρα παρθένο ελαιόλαδο στη Μονεμβασιά. Όπως δήλωσε στον ΑγροΤύπο ο κ. Σωτήρης Κρητικός, πρόεδρος του Αγροτικού Συνεταιρισμού Αγίου Δημητρίου Μονεμβασίας, «πουλήσαμε ένα βυτίο ελαιόλαδο στην εταιρεία Χελιώτης στα 3,60 ευρώ το κιλό. Η περιοχή ολοκληρώνει την συγκομιδή και αυτή την εβδομάδα θα δούμε αν θα κάνουμε διαπραγματεύσεις ή προχωρήσουμε σε δημοπρασία μεγαλύτερης ποσότητας ελαιολάδου. Ποσοτικά ο συνεταιρισμός θα κινηθεί στις ίδιες με πέρσι ή και παραπάνω ποσότητες. Ποιοτικά έχουμε καλές οξύτητες. Βάζουμε τιμή στόχο τα 3,70 ευρώ το κιλό και θα δούμε πως θα κινηθεί η αγορά. Πάντως υπάρχει ανοδική τάση στις τιμές ελαιολάδου αυτή την περίοδο».\nΣτη Μεσσηνία ο κ. Βασίλειος Κατσάς, πρόεδρος του Αγροτικού Συνεταιρισμού Γλυφάδας στην Πύλο Μεσσηνίας, τονίζει στον ΑγροΤύπο ότι «πριν μια εβδομάδα ολοκληρώθηκε η συγκομιδή στην περιοχή. Το ελαιόλαδο αποθηκεύεται στα ελαιοτριβεία της περιοχής και όσοι παραγωγοί μέχρι σήμερα δεν έχουν πουλήσει δεν βιάζονται να κάνουν εμπορικές πράξεις γιατί περιμένουν καλύτερες τιμές».\nΑπό την πλευρά του ο κ. Γιώργος Κόκκινος, πρόεδρος στον Αγροτικό Συνεταιρισμό Ελαιοπαραγωγών Νηλέας, ανέφερε στον ΑγροΤύπο ότι «στα 3,50 ευρώ το κιλό γίνονται πράξεις για το έξτρα παρθένο ελαιόλαδο στη Μεσσηνία. Εκτιμώ ότι οι τιμές σταδιακά θα αυξηθούν. Πάντως οι Ισπανοί θα καθορίσουν και φέτος την τιμή όταν ανακοινώσυν επίσημα την παραγωγή τους. Υπήρξαν κάποια προβλήματα ποιότητας στο ελαιόλαδο της περιοχής από το γλοιοσπόριο. Από την άλλη οι Έλληνες έμποροι φαίνεται να αναζητούν να αγοράσουν καλής ποιότητας ελαιόλαδα».\nΟ κ. Γιάννης Πάζιος, αναπληρωτής Γενικός Διευθυντής στην Ένωση Μεσσηνίας, δήλωσε στον ΑγροΤύπο ότι «οι τιμές στη Μεσσηνία κινούνται ανοδικά και κυμαίνονται από 3,40 έως 3,50 ευρώ το κιλό. Προβλέπω ότι όσο περνά ο καιρός θα έχουμε αύξηση τιμών λόγω μειωμένων ποσοτήτων. Φέτος η εκτίμηση δείχνει ότι στη Μεσσηνία αναμένεται μια παραγωγή της τάξης των 30.000 τόνων (πέρσι ήταν στους 48.000 τόνους) όταν η μέγιστη παραγωγή φτάνει στους 70.000 τόνους. Τα ελαιόλαδα από ελιές που συγκομίστηκαν από τέλη Νοεμβρίου έως τέλη Δεκεμβρίου είχαν προβλήματα από δάκο και γλοιοσπόριο. Άρα φέτος έχουμε μειωμένες ποσότητες και λίγα λάδια καλής ποιότητας. Υπάρχει εμπορικό ενδιαφέρον αλλά οι παραγωγοί που έχουν καλή ποιότητα ελαιόλαδο δεν βιάζονται να πουλήσουν».\nΠάντως οι τιμές σε όλη τη χώρα με το νέο έτος κυμαίνονται πάνω από 3,20 ευρώ το κιλό, εμφανίζοντας σταθερότητα και περαιτέρω ανοδικές τάσεις.\nΜια ανάσα από τα 3,70 η πρώτη μεγάλη δημοπρασία ελαιολάδου του νέου έτους\n05/01/2022 06:02 μμ\nΌπως έγκαιρα προανήγγειλε ο ΑγροΤύπος εδώ και αρκετές ημέρες, επρόκειτο να ανοίξει η αγορά στις 6-7 Ιανουαρίου, όπως και έγινε.\nΑρχίζει και κινείται η αγορά του ελαιολάδου, μετά την ακινησία της εορταστικής περιόδου.\nΣύμφωνα με σχετικές πληροφορίες του ΑγροΤύπου, την Τετάρτη ολοκληρώθηκε μια ακόμα δημοπρασία, η πρώτη για το νέο έτος.\nΤην δημοπρασία έκανε ο Αγροτικός Συνεταιρισμός Μολάων Πακίων, διαθέτοντας 56 τόνους έξτρα παρθένου ελαιολάδου. Η τιμή που έκλεισε, όπως μας επιβεβαίωσε ο διαχειριστής του ΑΣ Μολάων-Πακίων κ. Τάκης Ντανάκας, είναι στα 3,6556 ευρώ το κιλό. Την ποσότητα του ελαιολάδου πήρε η εταιρεία Hellas oil.\nΔημοπρασίες (τρεις στον αριθμό) έχουν προγραμματίσει για το επόμενο διάστημα και αγροτικές συνεταιριστικές οργανώσεις στην Κρήτη, διαθέτοντας συνολικά πάνω από 150 τόνους ελαιολάδου. Οι τιμές πάντως σε όλη τη χώρα κυμαίνονται μεταξύ 3,30 και 3,80 ευρώ το κιλό, εμφανίζοντας σταθερότητα και περαιτέρω ανοδικές τάσεις.\nΕισαγωγές ελαιολάδου Αυστραλίας: 29,1 χιλιάδες τόνοι Ισπανία, 1,4 χιλιάδες τόνοι Ελλάδα\n30/12/2021 12:49 μμ\nΗ Αυστραλία είναι ο 7ος μεγαλύτερος εισαγωγέας ελαιολάδου παγκοσμίως, σύμφωνα με τα στοιχεία του Διεθνούς Συμβουλίου Ελαιοκομίας (IOC). Παρόλα αυτά η χώρα μας κατέχει ένα μικρό μερίδιο αγοράς.\nΟι κυριότεροι προμηθευτές ελαιολάδου της Αυστραλίας είναι η Ισπανία με μερίδιο 79,7% επί του συνόλου, η Ιταλία με μερίδιο 11,2%, η Ελλάδα με μερίδιο 4%, η Τουρκία με μερίδιο 1,5% και ο Λίβανος με μερίδιο 1,4%.\nΤο 2020, οι εισαγωγές της Αυστραλίας ανήλθαν στους 36.558 τόνους. Σύμφωνα με τα στοιχεία του IOC, οι κυριότεροι προμηθευτές ελαιολάδου της Αυστραλίας κατά το 2020 ήταν η Ισπανία με 29.125 τόνους, η Ιταλία με 4.105 τόνους, η Ελλάδα με 1.400 τόνους και η Τουρκία με 557 τόνους.\nΟι εξαγωγές της Ελλάδας δείχνουν να έχουν σταθεροποιηθεί κατά τα τελευταία έτη. Ωστόσο κανένα επώνυμο ελληνικό ελαιόλαδο δεν διατίθεται στις μεγάλες αλυσίδες λιανικής. Η πλειονότητα των πωλήσεων πραγματοποιείται μέσω παραδοσιακών παντοπωλείων.\nΌπως επισημαίνει μελέτη του Γραφείου Οικονομικών και Εμπορικών Υποθέσεων (ΟΕΥ) του Προξενείο της Ελλάδος στο Σύδνεϋ, η διατήρηση του τρέχοντος μικρού όγκου των εξαγωγών από τις ελληνικές επιχειρήσεις θα είχε ως αποτέλεσμα την συρρίκνωση του μεριδίου στην αγορά της Αυστραλίας. Το ελληνικό ελαιόλαδο θα πρέπει να επιδιώξει να καλύψει μέρος της αυξανόμενης ζήτησης και να αυξήσει τον όγκο εξαγωγών.\nΑύξηση της κατανάλωσης\nΤόσο η κατανάλωση ελαιολάδου στην Αυστραλία όσο και οι εισαγωγές της χώρας παρουσιάζουν ανοδική πορεία κατά τα τελευταία έτη. Κατά την εξαετία 2014-2019, η εξέλιξη της κατανάλωσης του ελαιολάδου στην Αυστραλία έχει παρουσιάσει σταθερή αυξητική τάση, τόσο με όρους ποσότητας, όσο και με όρους αξίας. Συνολικώς, οι πωλήσεις ελαιολάδου αυξήθηκαν κατά 17,4% με όρους αξίας, σε αυτή την εξαετία. Κατά την εξαετία 2019-2024, η κατανάλωση του ελαιολάδου στην Αυστραλία προβλέπεται ότι θα δείξει ακόμη ισχυρότερη αυξητική τάση.\nΣύμφωνα με εκτιμήσεις του Συνδέσμου Αυστραλών Ελαιοπαραγωγών (Australian Olive Association), στην Αυστραλία υπάρχουν περίπου 10 εκατομμύρια ελαιόδεντρα, σε περίπου 450 ελαιώνες εμπορικής εκμετάλλευσης, συνολικής έκτασης ανώτερης των 30.000 εκταρίων (1 εκτάριο = 10 στρέμματα). Η αυστραλιανή παραγωγή ελαιολάδου παρουσιάζει σημαντική διετή διακύμανση. Κατά το 2019, η παραγωγή ανήλθε στους 19.736 τόνους. Κατά το 2020, η παραγωγή ανήλθε μόλις στους 8.800 τόνους, σημειώνοντας πτώση μεγαλύτερη του 50% έναντι του προηγούμενου έτους. Επιπλέον, αξίζει να αναφέρουμε ότι σύμφωνα με τον Σύνδεσμο Αυστραλών Ελαιοπαραγωγών, το 85-90% της αυστραλιανής παραγωγής ελαιολάδου ταξινομείται στην κατηγορία του Εξαιρετικά Παρθένου.\nΣτόχο τα 4 ευρώ για το ελαιόλαδο βάζουν οι παραγωγοί με το νέο έτος\n30/12/2021 10:58 πμ\nΣε διαγωνισμούς προχωρούν αρκετές οργανώσεις, ιδίως στην Κρήτη.\nΟ Αγροτικός Ελαιουργικός Συνεταιρισμός Ζάκρου για παράδειγμα προκήρυξε εκ νέου διαγωνισμό πώλησης έξτρα παρθένου ελαιολάδου ΠΟΠ Σητείας, οξύτητας 0,21 και αναζητά προσφορές έως τη Δευτερα 22 Ιανουαρίου 2022. Υπενθυμίζεται πως ο συγκεκριμένος συνεταιρισμός είχε προσφάτως κάνει διαγωνισμό, αλλά είπε όχι σε προσφορά 3,53 ευρώ το κιλό, ζητώντας μια τιμή 4 ευρώ.\nΣε διαγωνισμό προχωρά και ο Αγροτικός Συνεταιρισμός Επισκοπής, που ενδιαφέρεται να προχωρήσει σε πώληση 20 τόνων έξτρα παρθένου ελαιολάδου οξύτητας 0,63. Ο ΑΣ δέχεται προσφορές μέχρι την Παρασκευή 31 Δεκεμβριου 2021.\nΓια ανοδικές τάσεις στην αγορά και στις τιμές κάνει λόγο από την πλευρά του ο Δημήτρης Σχοινοπλοκάκης, ελαιοπαραγωγός με 150 στρέμματα ελιά Κορωνέικη στην περιοχή του Κισσάμου. Όπως σημειώνει στον ΑγροΤύπο, η τιμή γενικά στην Κρήτη παίζει για το έξτρα παρθένο στα 3,40 ευρώ το κιλό, ενώ το βιολογικό πιάνει και 4 ευρώ. Η συγκομιδή στην περιοχή του, όπως μας λέει ολοκληρώθηκε, αλλά η μείωση παραγωγής ήταν μεσοσταθμικά στο 70%. Για τη νέα σεζόν, καταλήγει ο ίδιος, είναι νωρίς για οποιαδήποτε πρόβλεψη, καθώς από τη μια ήταν άδεια τα δέντρα φέτος και υπάρχει προοπτική για καλή σοδειά τη νέα χρονιά, όμως θα παίξει ρόλο ο καιρός και η περιποίηση φυσικά από το κάθε παραγωγό.\nΣτη Λακωνία, τώρα, σταθερή είναι η κατάσταση σε σχέση με τις τιμές και τη ζήτηση. Ο κ. Παναγιώτης Πουλάκος, διαχειριστής του Αγροτικού Συνεταιρισμού Πετρίνας τόνισε στον ΑγροΤύπο πως η συγκομιδή στην περιοχή δεν έχει ολοκληρωθεί, καθώς διακόπηκε από την κακοκαιρία των τελευταίων ημερών. Οι δε τιμές, σύμφωνα με τον ίδιο, φθάνουν έως τα 3,60 με 3,70 ευρώ το κιλό.\nΤέλος, στη Μεσσηνία, όπως λέει το ρεπορτάζ, γίνονται πράξεις και στα 3,50 ευρώ το κιλό.\nΚρατάνε ψηλά οι τιμές στα ελαιόλαδα στο τέλος του 2021\n28/12/2021 12:38 μμ\nΠαραμένουν σε υψηλά επίπεδα οι τιμές παραγωγού στα ελαιόλαδα σε όλες σχεδόν τις χώρες παραγωγής με το κλείσιμο του 2021.\nΣύμφωνα με τα στοιχεία του του Διεθνούς Συμβουλίου Ελαιοκομίας (IOC), το Νοέμβριο του 2021 οι τιμές στην Ισπανία ήταν πάνω από 3 ευρώ το κιλό για τα καλής ποιότητας ελαιόλαδα (αύξηση κατά 32% σε σχέση με την αντίστοιχη περσινή περίοδο).\nΤην ίδια περίοδο οι ανώτερες τιμές στην Ιταλία έφτασαν τα 4,38 ευρώ το κιλό. Οι μέσες τιμές στην Ελλάδα ξεπερνούσαν τα 3 ευρώ το κιλό (αύξηση κατά 31,2% σε σχέση με την αντίστοιχη περσινή περίοδο). Η τιμή στην Τυνησία παρέμεινε σταθερή στα 3,43 ευρώ το κιλό.\nΤο Δεκέμβριο του 2021 στην Ισπανία είχαμε αύξηση της τιμής για το έξτρα παρθένο που έφτασε στα 3,27 ευρώ το κιλό (στοιχεία Jaen).\nΣτην Ιταλία είχαμε μια πτώση της τιμής στα 3,90 ευρώ το κιλό (στοιχεία Bari).\nΣτην Ελλάδα η μέση τιμή παρέμεινε πάνω από τα 3 ευρώ το κιλό και έφτασε η ανώτερη στα 3,40 ευρώ σε Πελοπόννησο και Κρήτη.\nΑξίζει να αναφέρουμε ότι αύξηση είχαμε το Δεκέμβριο για το έξτρα παρθένο ελαιόλαδο στην Πορτογαλία που έφτασε στα 3,5 ευρώ το κιλό.\nΣταθερή παρέμεινε η τιμή στην Τυνησία και το Δεκέμβριο στα 3,43 ευρώ.\nΣτη ζώνη του 3,70 επανέρχεται το ελαιόλαδο, μεγάλη πράξη στην Παλαιοπαναγιά\n22/12/2021 12:04 μμ\nΖωηρεύει η αγορά του ελαιολάδου λίγο πριν τις γιορτές Χριστουγέννων και Πρωτοχρονιάς.\nΈτσι, όπως πληροφορείται ο ΑγροΤύπος, ο Αγροτικός Συνεταιρισμός Ελαιοπαραγωγών Παλαιοπαναγιάς Λακωνίας διοργάνωσε δημοπρασία στις 21/12/2021. Όπως ανέφερε στον ΑγροΤύπο ο διαχειριστής του ΑΣ κ. Γιώργος Κοπολάκης, η συμφωνία αφορά σε πρώτη φάση μια ποσότητα 30 τόνων έξτρα παρθένου ελαιολάδου φετινής εσοδείας με οξύτητα 0,19.\nΓια το ελαιόλαδο αυτό ενδιαφέρθηκαν επτά συνολικά έμποροι, αλλά τελικά πλειοδότησε η Αγροβίμ με τιμή 3,636 ευρώ το κιλό.\nΌπως τονίζει ο κ. Κοπολάκης, η τιμή αυτή είναι η υψηλότερη που έχει δοθεί την τρέχουσα περίοδο, ενώ όπως προσθέτει συνολικά ο Συνεταιρισμός θα έχει φέτος μια παραγωγή 500 τόνων, την οποία και αποθηκεύει σε δεξαμένες.\nΣημειώνεται πως στην Λακωνία είχαν καταγραφεί στις αρχές Δεκεμβρίου τιμές έως 3,70 ευρώ το κιλό. Στην υπόλοιπη Ελλάδα τώρα, σύμφωνα με στοιχεία του ΣΕΔΗΚ, μέχρι 3,50 πληρώνεται το ελαιόλαδο στην Κρήτη και μέχρι 3,80 στην Κέρκυρα. Σε άλλες περιοχές όπως η Μεσσηνία κινείται στα επίπεδα των 3,40 με 3,50 ευρώ το κιλό, ενώ στην Λέσβο πιάνει πλέον και τα 3,60 ευρώ ανά κιλό.\nIsmea, Unaprol βλέπουν στους 315.000 τόνους το Ιταλικό ελαιόλαδο, μείωση στην Ελλάδα\n16/12/2021 12:40 μμ\nΑύξηση 15% από την περσινή χρονιά, με τα δεδομένα αυτά.\nΜε τις εργασίες συγκομιδής και ελαιοποίησης ταυτόχρονα να έχουν προχωρήσει αρκετά στο μεγαλύτερο τμήμα της χώρας, επιβεβαιώνεται η πρόβλεψη για μια παραγωγή της τάξης των 315.000 τόνων ελαιολάδου την περίοδο 2021-2022, με την αύξηση της παραγωγής, από την περσινή, κακή χρονιά, να αγγίζει το 15%.\nΑυτά τα στοιχεία προκύπτουν από τις τελευταίες έρευνες που διεξάγονται από Ismea και Unaprol, όσον αφορά στην ελαιοκομική περίοδο που είναι σε εξέλιξη, στοιχεία που όσο περνά ο καιρός φαίνεται να συμφωνούν με τις πρώτες εκτιμήσεις που δημοσιεύθηκαν τον Σεπτέμβριο.\nΗ κατάσταση ανά γεωγραφική ζώνη είναι ανομοιόμορφη, αν και με σημαντικές διαφορές ακόμη και μεταξύ όμορων περιοχών, οι διαθέσιμες ενδείξεις δείχνουν αύξηση της παραγωγής στο Νότο. Η ανάκαμψη σίγουρα οφείλεται στην Απουλία, με + 38% παραγωγή σε σχέση με πέρυσι, κάτι που ωστόσο δεν ικανοποιεί τους παραγωγούς, λέει το Ismea.\nΑν και αναμενόταν μια σεζόν με καλή παραγωγή, η καρποφορία ήταν σημαντικά χαμηλότερη τόσο από τις προσδοκίες όσο και από τις δυνατότητες. Πολλοί ήταν οι κλιματικοί παράγοντες που συνέβαλαν στην απώλεια της παραγωγής, όπως οι ανοιξιάτικοι παγετοί, η καλοκαιρινή ξηρασία και η συχνή εναλλαγή ζέστης και ψύχους, που δεν ευνόησαν τη βέλτιστη βλαστική ανάπτυξη των ελαιώνων. Οι υψηλές θερμοκρασίες του καλοκαιριού και η παρατεταμένη απουσία βροχοπτώσεων έχουν επιδεινώσει περαιτέρω την κατάσταση σε όλες περιοχές της Ιταλίας, ειδικά σε εκείνες που δεν διαθέτουν συστήματα άρδευσης.\nΠαγκοσμίως οι πρώτες εκτιμήσεις παραγωγής πιστοποιούν τους όγκους της σεζόν 2021-2022 σε 3.100.000 τόνους, με μείωση της παραγωγής στην ΕΕ κατά -3%, που προκύπτει από την αναμενόμενη μείωση στην Ισπανία (-7%) και την Ελλάδα (-14%) και την ταυτόχρονη ανάπτυξη του κλάδου εκτός ΕΕ, λόγω της Τυνησίας (+ 71%), καθώς και από την Τουρκία (+9%) και το Μαρόκο (+25%).\nΕλαιόλαδο: Μείωση εξαγωγών Ελλάδας, αύξηση Ισπανίας και Πορτογαλίας προβλέπει η ΕΕ\n16/12/2021 11:02 πμ\nΝέοι παίκτες, εκτός ΕΕ, αναμένεται να εισέλθουν στην παραγωγή ελαιολάδου, όπως είναι η Τουρκία και η Αίγυπτος, τα επόμενα χρόνια.\nΕπίσης θα παραμείνει ισχυρός προμηθευτής της ΕΕ η Τυνησία (λόγω των αδασμολόγητων ποσοτήτων που εξάγει και των νέων φυτεύσεων που κάνει), ενώ παράλληλα θα αυξηθεί ο ανταγωνισμός από την επέκταση των ελαιώνων στο νότιο ημισφαίριο (γραμμικούς χαμηλής φύτευσης με μειωμένο κόστος).\nΑυτά μεταξύ άλλων αναφέρουν οι προβλέψεις που δημοσιοποίησε η Κομισιόν για την επόμενη δεκαετία (2021-2031).\nΌσον αφορά τις χώρες παραγωγής στην ΕΕ, η Κομισιόν υποστηρίζει ότι μέχρι το 2031, Ισπανία και Πορτογαλία αναμένεται να αυξήσουν τις εξαγωγές ελαιολάδου, κατά 3% και 9% ετησίως αντίστοιχα.\nΑντίθετα η Ελλάδα αναμένεται να εμφανίσει μείωση των εξαγωγών της, κατά 2,5% ετησίως, μέχρι το 2031.\nΗ Ιταλία θα αυξήσει την παραγωγή της (3% σε ετήσια βάση) και παράλληλα θα μειώση την εξάρτησή της από τις εισαγωγές ελαιολάδου καλής ποιότητας, κάτι που θα επηρεάσει το ελληνικό εμπόριο στο μέλλον.\nΠάντως η Ισπανία αναμένεται να παραμείνει βασικός παίκτης στην παγκόσμια αγορά ελαιολάδου, ενώ θετικές προοπτικές υπάρχουν για τις εξαγωγές των χωρών της Ιβηρικής προς την αγορά της Βραζιλίας, που αναμένεται να παρουσιάσουν αύξηση.\nΕνδιαφέρον από Ιταλία για ελληνικό ελαιόλαδο, όχι στα 3,53 είπε ο ΑΣ Ζάκρου\n15/12/2021 03:16 μμ\nΚάτι κινείται από Ιταλία, λένε οι τελευταίες πληροφορίες του ΑγροΤύπου, ενώ στην Κέρκυρα το προϊόν πληρώνεται ήδη προς 3,80 ευρώ το κιλό.\nΒηματισμό για μια τιμή πέριξ των 4 ευρώ το κιλό... φαίνεται πως ανοίγει το ελληνικό ελαιόλαδο φετινής εσοδείας. Όπως αναφέρουν σχετικές πληροφορίες του ΑγροΤύπου, υπάρχει τις τελευταίες ημέρες ενδιαφέρον από Ιταλία για αγορά ποσοτήτων, κάτι που επιβεβαιώνει και ο διευθυντής του Αγροτικού Συνεταιρισμού Μολάων Πακίων, κ. Τάκης Ντανάκας. Ο κ. Ντανάκας εκτιμά πως σε κάθε περίπτωση μετά τις 7 Ιανουαρίου, θα τρέξουν... εξελίξεις στο ελαιόλαδο. Σύμφωνα με τον ίδιο, οι τιμές έχουν παγιωθεί στα 3,40 ευρώ το κιλό, έγιναν όμως πράξεις και στα 3,50 ευρώ το κιλό, ενώ όπως έγραψε πρόσφατα ο ΑγροΤύπος, deal με ελληνική εταιρεία για πώληση ενός βυτίου, με τιμή στα 3,70 ευρώ το κιλό, έκλεισε και ο Αγροτικός Συνεταιρισμός Βλαχιώτη. Προς το παρόν πάντως, σημειώνει παράλληλα ο κ. Ντανάκας, οι περισσότεροι παραγωγοί τηρούν στάση αναμονής.\nΌχι στα 3,53 είπε ο ΑΣ Ζάκρου\nΔιαγωνισμό για πώληση ενός βυτίου έξτρα παρθένου ελαιολάδου προκήρυξε ο Αγροτικός Ελαιουργικός Συνεταιρισμός Ζάκρου Σητείας. Όπως δήλωσε στον ΑγροΤύπο ο πρόεδρος του ΑΣ κ. Βασίλης Κατσικαλάκης «μας έγιναν πέντε προσφορές, από 2,30 έως και 3,53 ευρώ το κιλό. Όμως αποφασίσαμε να μην πουλήσουμε, σε τιμή κάτω από 4 ευρώ το κιλό, για να περιμένουμε την άνοδο». Σύμφωνα με τον κ. Κατσικαλάκη, η συγκομιδή στην περιοχή δεν έχει ούτε κατά 50% ολοκληρωθεί, ενώ υπάρχει καλή παραγωγή και ποιότητα.\nΣτους 327.590 τόνους η παραγωγή ελαιολάδου της Ισπανίας μέχρι τέλη Νοεμβρίου\n15/12/2021 09:20 πμ\nΜε καλούς ρυθμούς γίνεται η ροή της παραγωγής ελαιολάδου στην Ισπανία. Σύμφωνα με τα στοιχεία της Υπηρεσίας Πληροφοριών και Ελέγχου Τροφίμων (AICA), η παραγωγή ελαιολάδου στην Ισπανία, κατά το μήνα Νοέμβριο, ανήλθε στους 277.000 τόνους.\nΑν προστεθεί και η παραγωγή του Οκτωβρίου, που ήταν 50.594 τόνοι, τότε η συνολική Ισπανική παραγωγή ελαιολάδου, μέχρι τα τέλη του Νοεμβρίου, ανερχόταν στους 327.590 τόνους.\n«Και έχουμε ακόμα το Δεκέμβριο, ο οποίος θα είναι ο βασικός μήνας για να δούμε το ύψος της φετινής παραγωγής ελαιολάδου», δήλωσε ο διευθυντής της ισπανικής Ένωσης Νέων Αγροτών (ASAJA) της επαρχίας Jaén κ. Luis Carlos Valero.\nΣύμφωνα με τα στοιχεία της αγροτοσυνδικαλιστικής οργάνωσης, τα συνολικά αποθέματα ελαιολάδου στην χώρα υπολογίζονται σε 529.204 τόνους, εκ των οποίων οι 325.260 τόνοι βρίσκονται στα ελαιουργεία και οι υπόλοιπες ποσότητες στα συσκευαστήρια.\nΖημιές στην ήδη μειωμένη παραγωγή ελιάς στη Λέσβο, εκτιμητές του ΕΛΓΑ στο νησί\n07/12/2021 11:49 πμ\nΣτη Λέσβο θα μεταβεί κλιμάκιο του ΕΛΓΑ την Τετάρτη (8 Δεκεμβρίου), προκειμένου να αποτιμήσουν ζημιές οι οποίες προκλήθηκαν από την καρπόπτωση της τελευταίας κακοκαιρίας, λόγω των θυελλωδών ανέμων που έπληξαν την ελαιοκαλλιέργεια τη Δευτέρα (30 Νοεμβρίου).\nΌπως υποστηρίζουν οι ελαιοπαραγωγοί οι θυελλώδεις άνεμοι έχουν προκαλέσει καρπόπτωση, που σε ορισμένες περιοχές ξεπερνά το 50% της αναμενόμενης παραγωγής. Σε πολλές περιοχές έσπασαν κλαδιά των ελαιόδενδρων από την κακοκαιρία, ενώ παράλληλα οι ελιές που πέφτουν στο έδαφος έχουν ως συνέπεια να υποβαθμίζεται η ποιότητα του ελαιολάδου που παράγεται. Να θυμίσουμε ότι η φετινή παραγωγή ελαιολάδου στη Λέσβο ήταν μειωμένη λόγω του παγετού. Η καρπόπτωση λόγω των ανέμων επιδείνωσε το πρόβλημα.\nΟ Αντιπεριφερειάρχης της Περιφερειακής Ενότητας Λέσβου με αρμοδιότητα στον Πρωτογενή Τομέα για το Βόρειο Αιγαίο, Παναγιώτης Κούφελος, δήλωσε: «Εκτιμώντας τη συνολική κατάσταση που επικρατεί στο νησί κινήθηκαν ταχύτατα όλες οι διαδικασίες. Σε αυτές τις κρίσιμες στιγμές πρέπει να υπάρξει συνεργασία μεταξύ όλων των εμπλεκομένων πλευρών, ώστε η όλη διαδικασία να ολοκληρωθεί σε σύντομο χρονικό διάστημα και να υπάρξει ανακούφιση των πληγέντων παραγωγών. Η Πολιτεία οφείλει να σταθεί αρωγός και με αξιοπιστία, ταχύτητα και δικαιοσύνη να προχωρήσει σε αποζημιώσεις. Είμαστε σίγουροι για την παρέμβαση του ΕΛΓΑ και τη λύση των όποιων προβλημάτων έχουν προκύψει».\nΚαι νέα ανάκληση πιστοποίησης ΠΟΠ από εταιρεία τυποποίησης ελαιολάδου\n06/12/2021 02:08 μμ\nΣύμφωνα με σχετική ανακοίνωση του υπουργείου Αγροτικής Ανάπτυξης και Τροφίμων.\nΚατά τον επιτόπιο έλεγχο που πραγματοποίησε κλιμάκιο του ΕΛΓΟ-ΔΗΜΗΤΡΑ, στις εγκαταστάσεις της επιχείρησης «ΖΑΧΑΡΑΚΗΣ Κ. ΚΑΙ ΣΙΑ Ο.Ε.» στον νομό Ρεθύμνου Κρήτης, με δραστηριότητα την τυποποίηση ελαιολάδου, διαπιστώθηκε ότι η εν λόγω επιχείρηση κατά το έτος 2020, διακίνησε 39.100 λίτρα ελαιόλαδο, με την ένδειξη «ΣΗΤΕIΑ ΛΑΣΙΘIΟΥ ΚΡΗΤΗΣ Π.Ο.Π.», και κατά το έτος 2021 2.416 λίτρα ελαιολάδου, με την ένδειξη «ΒOΡΕΙΟΣ ΜΥΛΟΠOΤΑΜΟΣ ΡΕΘΥΜΝΗΣ ΚΡΗΤΗΣ Π.Ο.Π.», που έφεραν καταχρηστικά, τόσο τις ανωτέρω ενδείξεις, όσο και τις αντίστοιχες προδιαγραφές καταχώρησης των εν λόγω προϊόντων, κατά παράβαση της ισχύουσας εθνικής και ενωσιακής νομοθεσίας.\nΔιαπιστώθηκε επίσης παντελής έλλειψη παραστατικών αγορών πρώτης ύλης, καθώς και απουσία καταγραφών των παραπάνω ποσοτήτων στα αντίστοιχα αρχεία εισροών-εκροών.\nΕπιπλέον, κατά τον έλεγχο διαπιστώθηκε ότι η επιχείρηση παρουσιάζει ελλείψεις στην ορθή αναγραφή των επίσημων καταχωρισμένων ενδείξεων στα παραστατικά διακίνησης, καθώς και την επισήμανση των διακινούμενων προϊόντων, όπως τονίζεται σε ανακοίνωση του ΥπΑΑΤ.\nΚατόπιν των ανωτέρω, ο ΕΛΓΟ – ΔΗΜΗΤΡΑ αποφάσισε:\nτην ανάκληση πιστοποίησης της επιχείρησης «ΖΑΧΑΡΑΚΗΣ Κ. ΚΑΙ ΣΙΑ Ο.Ε.» στον νομό Ρεθύμνου Κρήτης, σε ό,τι αφορά την συσκευασία, με σκοπό την εμπορία, του ελαιολάδου με την ένδειξη «ΣΗΤΕIΑ ΛΑΣΙΘIΟΥ ΚΡΗΤΗΣ Π.Ο.Π.»και του ελαιόλαδου με την ένδειξη «ΒOΡΕΙΟΣ ΜΥΛΟΠOΤΑΜΟΣ ΡΕΘΥΜΝΗΣ ΚΡΗΤΗΣ Π.Ο.Π.»\nτην παραπομπή της επιχείρησης στην Πρωτοβάθμια Επιτροπή Εξέτασης Παρατυπιών & Παραβάσεων προϊόντων Π.Ο.Π./Π.Γ.Ε. του Υ.Π.Α.Α.Τ. για επιβολή κυρώσεων, σύμφωνα με την ισχύουσα νομοθεσία\nΘα ακολουθήσουν ενέργειες του ΕΛΓΟ ΔΗΜΗΤΡΑ, σε συνεργασία με συναρμόδιες υπηρεσίες, σύμφωνα με τα οριζόμενα στην ισχύουσα νομοθεσία.\nΑνάκληση ΠΟΠ από εταιρεία τυποποίησης ελαιολάδου\n03/12/2021 01:40 μμ\nΚατά τον αιφνιδιαστικό, επιτόπιο έλεγχο που πραγματοποίησε κλιμάκιο του ΕΛΓΟ-ΔΗΜΗΤΡΑ, στις εγκαταστάσεις της επιχείρησης «ΠΡΟΪΣΤΑΚΗ ΑΦΟΙ Α.Ε.» στον νομό Λασιθίου Κρήτης, με δραστηριότητα την τυποποίηση ελαιολάδου, διαπιστώθηκε ότι η εν λόγω επιχείρηση προμηθεύτηκε, κατά το διάστημα 2020-2021, ποσότητα 7851 λίτρων μη πιστοποιημένου (ως Π.Ο.Π.) ελαιολάδου, την οποία συσκεύασε και διακίνησε ως «ΣΗΤΕΙΑ ΛΑΣΙΘΙΟΥ ΚΡΗΤΗΣ Π.Ο.Π». Αναλυτικά, το 2020 διακίνησε 2358 λίτρα και το 2021 διακίνησε 5493 λίτρα ελαιολάδου, που έφερε καταχρηστικά την ένδειξη «ΣΗΤΕΙΑ ΛΑΣΙΘΙΟΥ ΚΡΗΤΗΣ Π.Ο.Π».\nΕπιπλέον, κατά τον ως άνω έλεγχο διαπιστώθηκε η αδυναμία τήρησης της ιχνηλασιμότητας από την επιχείρηση και συγκεκριμένα, η αδυναμία τεκμηρίωσης της σχέσης εισροής πρώτης ύλης και εκροής τελικού προϊόντος, για το σύνολο των ελαιολάδων που είχαν χαρακτηριστεί ως «ΣΗΤΕΙΑ ΛΑΣΙΘΙΟΥ ΚΡΗΤΗΣ Π.Ο.Π.».\nΤην ανάκληση πιστοποίησης της επιχείρησης «ΠΡΟΪΣΤΑΚΗ ΑΦΟΙ Α.Ε.», με έδρα τον νομό Λασιθίου Κρήτης και την απένταξή της από το Σύστημα Ελέγχου και Πιστοποίησης προϊόντων ΠΟΠ/ΠΓΕ του ΕΛΓΟ-ΔΗΜΗΤΡΑ, σε ότι αφορά την συσκευασία και εμπορία του ελαιολάδου «ΣΗΤΕΙΑ ΛΑΣΙΘΙΟΥ ΚΡΗΤΗΣ Π.Ο.Π.»\nτην παραπομπή της επιχείρησης στην Πρωτοβάθμια Επιτροπή Εξέτασης Παρατυπιών & Παραβάσεων προϊόντων Π.Ο.Π./Π.Γ.Ε. του Υ.Π.Α.Α.Τ. για επιβολή κυρώσεων, σύμφωνα με την ισχύουσα νομοθεσία.\nΕπίσης ο ΕΛΓΟ – ΔΗΜΗΤΡΑ κάλεσε την επιχείρηση να προβεί άμεσα στις παρακάτω ενέργειες:\nαποχαρακτηρισμός του συνόλου των παρτίδων ελαιόλαδου, που βρίσκεται αποθηκευμένο στις εγκαταστάσεις της επιχείρησης ως «ΣΗΤΕΙΑ ΛΑΣΙΘΙΟΥ ΚΡΗΤΗΣ ΠΟΠ», συμβατικής ή βιολογικής καλλιέργειας\nάμεση ανάκληση όλων των προϊόντων που τυχόν έχουν διακινηθεί, ως ελαιόλαδο «ΣΗΤΕΙΑ ΛΑΣΙΘΙΟΥ ΚΡΗΤΗΣ ΠΟΠ», συμβατικής ή βιολογικής καλλιέργειας.\nΣτα 3,70 ευρώ το κιλό έκλεισε ο Συνεταιρισμός Βλαχιώτη για το ελαιόλαδο, ανοδικές τάσεις\n03/12/2021 09:43 πμ\nΈκλεισε deal με Ελληνική εταιρεία για πώληση ενός βυτίου, με τιμή στα 3,70 ευρώ το κιλό. Αισιοδοξία υπάρχει για την φετινή πορεία των τιμών.\nΌπως δηλώνει στον ΑγροΤύπο ο Γραμματέας στον Αγροτικό Συνεταιρισμό Βλαχιώτη κ. Χαράλαμπος Μυλωνάς, «η οργάνωση έκλεισε εμπορική συμφωνία, σήμερα Παρασκευή (3/12), για την πώληση ενός βυτίου (29 τόνοι) έξτρα παρθένου ελαιολάδου, οξύτητας 0,3 στην τιμή των 3,70 ευρώ το κιλό, που είναι και η ανώτερη αυτή τη στιγμή στο νομό Λακωνίας.\nΚαι πρόσθεσε: «η συγκομιδή στην περιοχή ξεκίνησε αυτές τις ημέρες και θα κορυφωθεί περίπου στις γιορτές των Χριστουγέννων. Όπως όλα δείχνουν οι ποσότητες ελαιολάδου δεν θα είναι αυτές που περιμένουν οι παραγωγοί αλλά θα έχουμε μείωση.\nΗ παραγωγή που αναμένεται να διακινήσει φέτος ο συνεταιρισμός αναμένεται να ανέλθει στους 1.400 τόνους».\nΣτα 3,40 Λακωνία και 3,30 Μεσσηνία τα καλά λάδια, 4,40 συν ΦΠΑ το ΠΟΠ Καλαμάτα βιολογικό\n02/12/2021 02:01 μμ\nΕνδιαφέρον υπάρχει για αγορές ελαιολάδου αυτή την εποχή. Στην Λακωνία για τιμές παραγωγού από 3,35 έως 3,40 ευρώ το κιλό, ενώ από 3,20 έως 3,30 ευρώ το κιλό κυμαίνονται οι τιμές στη Μεσσηνία. Στα 3,40 ευρώ κυμαίνεται η τιμή στην Κρήτη.\nΌπως δηλώνει στον ΑγροΤύπο ο κ. Σωτήρης Μπατσάκης, προϊστάμενος του Αγροτικού Συνεταιρισµού Συκιάς Λακωνίας, «αρχές Δεκεμβρίου πουλήσαμε ενα βυτίο έξτρα παρθένου ελαιολάδου σε ιταλική εταιρεία σε τιμή 3,35 ευρώ το κιλό. Αυτή την εποχή υπάρχει κινητικότητα στην αγορά και γίνονται πωλήσεις, σε αντίθεση με ότι γινόταν πέρσι που η αγορά ήταν καθηλωμένη και είχαμε πτώση της τιμής».\nΑπό την πλευρά του ο κ. Σωτήρης Κρητικός, πρόεδρος στον Αγροτικό Ελαιουργικό Συνεταιρισμό Αγίου Δημητρίου Μονεμβασίας, αναφέρει στον ΑγροΤύπο ότι «κάναμε εμπορικές συμφωνίες για 3 βυτία (γύρω στους 100 τόνους) έξτρα παρθένου ελαιόλαδου στην τιμή των 3,40 ευρώ το κιλό. Η εταιρεία που το αγόρασε είναι η Χελιώτης ΑΕ. Υπάρχουν συμφωνίες και στα 3,30 ευρώ το κιλό για λάδια χαμηλότερης ποιότητας. Ενδιαφέρον για εμπορικές πράξεις υπάρχει αυτή την εποχή. Βέβαια αυτή την εποχή οι ποσότητες είναι αυξημένες και, όπως κάθε χρόνο, υπάρχει μια «πίεση» της αγοράς».\nΟ κ. Βασίλειος Κατσάς, πρόεδρος του Αγροτικού Συνεταιρισμού Γλυφάδας στην Πύλο Μεσσηνίας, τονίζει στον ΑγροΤύπο ότι «στα 3,20 ευρώ το κιλό είναι η τιμή παραγωγού για τα καλής ποιότητας ελαιόλαδα της περιοχής. Όσο περνά ο καιρός φαίνεται ότι φέτος η ποσότητα του ελαιολάδου είναι μειωμένη. Όσοι παραγωγοί έχουν οικονομικά προβλήματα ήδη το έχουν πουλήσει. Οι υπόλοιποι δεν βιάζονται να πουλήσουν γιατί φέτος περιμένουν καλή τιμή. Μεγάλο ποσοστό από την παραγωγή ελαιολάδου της περιοχής είναι βιολογικό. Αξίζει να αναφέρουμε ότι μέλη του συνεταιρισμού πούλησαν μέσω του συνεταιρισμού μικρή ποσότητα (1 τόνο) ελαιόλαδο ΠΟΠ Καλαμάτα και βιολογικό στην τιμή των 4,40 ευρώ το κιλό συν ΦΠΑ (πέρσι το αντίστοιχο ελαιόλαδο πουλήθηκε στα 4 ευρώ συν ΦΠΑ)».\nΑπό την πλευρά του ο κ. Γιώργος Κόκκινος, πρόεδρος στον Αγροτικό Συνεταιρισμό Ελαιοπαραγωγών Νηλέας, ανέφερε στον ΑγροΤύπο ότι «η συγκομιδή στην περιοχή γίνεται με καθυστέρηση λόγω των βροχών. Η υγρασία σε συνδιασμό με τις υψηλές θερμοκρασίες δημιουργούν προβλήματα με γλοιοσπόριο. Πάντως υπάρχουν επαφές με εμπόρους και υπάρχει ενδιαφέρον για εμπορικές πράξεις. Η τιμή στην περιοχή για τα καλής ποιότητας ελαιόλαδα κυμαίνεται στα 3,30 ευρώ το κιλό. Πάντως; είναι αισιόδοξος για την φετινή πορεία των τιμών».\nΌπως δήλωσε στον ΑγροΤύπο ο πρόεδρος του ΑΣ Εμπάρου κ. Γιώργος Περογιαννάκης, «ακόμη στην Κρήτη δεν έχουν ξεκινήσει οι δημοπρασίες που δίνουν ένα στίγμα για το πως θα κινηθούν οι τιμές. Εμείς θα ξεκινήσουμε μετά τις γιορτές την πρώτη δημοπρασία. Πάντως αυτή την εποχή οι τιμές παραγωγού για το φετινό ελαιόλαδο κυμαίνονται στα 3,40 ευρώ το κιλό. Εκτιμώ ότι το επόμενο διάστημα θα έχουμε αύξηση των τιμών».\nΜειωμένο το ελαιόλαδο στη Λέσβο, η τιμή για την καλή ποιότητα έως 3,60 ευρώ\n30/11/2021 12:15 μμ\nΜειωμένη είναι η φετινή παραγωγή ελαιολάδου στη Λέσβο, ενώ σε εξέλιξη είναι η συγκομιδής ελιών. Η ζήτηση είναι σε καλά επίπεδα και οι τιμές παραγωγού αυξημένες σε σχέση με πέρσι.\nΠοσοτικά στο βόρειο τμήμα της Λέσβου έχουμε μια μέτρια παραγωγή ελαιολάδου. Ο Διευθυντής του Ελαιουργικού Συνεταιρισμού Στύψης κ. Στρατής Σλουμάτης, αναφέρει στον ΑγροΤύπο ότι «φέτος έχουμε μια μέτρια παραγωγή στο βόρεια τμήμα του νησιού αλλά ποσοτικά είμαστε σε καλύτερη κατάσταση σε σχέση με τις υπολοιπες περιοχές του νησιού. Προβλήματα με δάκο και γλοιοσπόριο δεν υπάρχουν και έχουμε καλές ποιότητες.\nΔεν υπάρχει πια η Ένωση Αγροτικών Συνεταιρισμών κια αυτό έχει ως αποτέλεσμα τον τιμοκατάλογο να τον διαμορφώνουν ιδιώτες καθορίζοντας οι ίδιοι τις τιμές που θα αγοράζουν τα ελαιοτριβεία. Πάντως φέτος οι τιμές παραγωγού είναι αυξημένες σε σχέση με πέρσι κατά περίπου 1 ευρώ.\nΟι τιμές παραγωγού κυμαίνονται:\n«5/10» στα 3,20 ευρώ το κιλό\n«άσσου» στα 2,80 ευρώ το κιλό\n«δυάρι» στα 2,30 ευρώ το κιλό\n«πεντάρι» στα 2,20 ευρώ το κιλό».\nΠολύ μειωμένη παραγωγή έχουμε στην κεντρική Λέσβο. Όπως αναφέρει στον ΑγροΤύπο ο κ. Ευστράτιος Βραχνός, Διευθυντής στον Ελαιουργικό Γαλακτοκομικό Συνεταιρισμό Αγίας Παρασκευής, «από το 1987 που είχαμε παγετούς έχω να δω τόσο μειωμένη παραγωγή ελαιολάδου στην περιοχή. Η συγκομιδή ξεκίνησε από αρχές Νοεμβρίου. Φέτος προβλέπω ότι θα έχουμε το ένα τρίτο της περσινής παραγωγής. Πάντως ποιοτικά είναι μέχρι στιγμής καλά τα ελαιόλαδα. Οι τιμές παραγωγού του συνεταιρισμού για τα «3/10» είναι στα 3,60 ευρώ το κιλό, αν και υπάρχουν ιδιώτες τυποποιητές στο νησί που το αγοράζουν με 3,15 ευρώ. Η τιμή «άσσου» είναι στα 2,60 ευρώ και για το βιομηχανικό «πεντάρι» στα 2,20 ευρώ. Πάντως υπάρχει καλή ζήτηση για το ελαιόλαδο».\nΜειωμένη για δεύτερη χρονιά είναι η παραγωγή ελαιολάδου στο νότιο μέρος της Λέσβου. Όπως δήλωσε εκπρόσωπος του Ελαιουργικού Συνεταιρισµού Μεσαγρού στον ΑγροΤύπο, «για δεύτερη χρονιά έχουμε μια μειωμένη παραγωγή. Φέτος κυμαίνεται περίπου στο 70% της δυναμικότητας της περιοχής. Πάντως είναι μεγαλύτερη σε σχέση με πέρσι. Υπάρχουν όμως και προβλήματα λόγω δακοπροσβολών και και γλοιοσπόριο. Η συγκομιδή στο νησί ξεκίνησε από το Νοέμβριο και επειδή έχουμε μειωμένη παραγωγή αν βοηθήσει ο καιρός αναμένεται να έχει ολοκληρωθεί μέχρι τον Φεβρουάριο που παράγουμε τα βιομηχανικά λάδια.\n«3/10» στα 3,60 ευρώ το κιλό\n«άσσου» στα 2,60 ευρώ το κιλό\nΠαγκόσμια ημέρα εορτασμού ελιάς-ελαιολάδου: Βασικό ζητούμενο η υπεραξία\n25/11/2021 03:00 μμ\nΔιάφορες εκδηλώσεις για την παγκόσμια ημέρα εορτασμού ελιάς-ελαιολάδου, μεταξύ άλλων και στο Κρανίδι το τριήμερο 26 με 28 Νοεμβρίου.\nΑνακοίνωση με αφορμή τον εορτασμό της παγκόσμιας ημέρας ελιάς και ελαιολάδου εξέδωσε το Διεθνές Συμβούλιο Ελαιολάδου. Σε αυτήν επισημαίνει πως φέτος, οι χώρες - µέλη του Διεθνούς Συµβουλίου Ελαιολάδου θα γιορτάσουν µαζί την Παγκόσµια Ηµέρα Ελιάς και Ελαιολάδου, µε το κοινό µήνυµα: Επιλέγουµε την ελιά για να προστατεύσουµε τον πλανήτη και την υγεία µας! Το Διεθνές Συµβούλιο Ελαιολάδου ιδρύθηκε το 1959 και σήµερα συνενώνει τις χώρες που παράγουν το 94% του ελαιολάδου και της επιτραπέζιας ελιάς.\nΑποτελώντας το µοναδικό διεθνή οργανισµό για τον ελαιοκοµικό τοµέα, το Διεθνές Συµβούλιο Ελαιολάδου έχει ως βασικές του αποστολές:\nνα εργάζεται για την εναρµόνιση των εθνικών και διεθνών κανονισµών, µε στόχο αφενός τη διασφάλιση καλύτερου ελέγχου ποιότητας των προϊόντων και αφετέρου την προστασία του καταναλωτή,\nνα συντονίζει έρευνες σχετικά µε τις ιδιότητες του ελαιολάδου και της επιτραπέζιας ελιάς,\nνα προωθεί τη συνεργασία και την έρευνα, καθώς και την µελέτη της επίδρασης της ελαιοκαλλιέργειας στο περιβάλλον,\nνα δηµοσιεύει πληροφορίες και στατιστικά στοιχεία αναφορικά µε την παγκόσµια αγορά ελιάς και ελαιολάδου και τέλος,\nνα προωθεί την κατανάλωση και την επέκταση του διεθνούς εµπορίου ελαιοκοµικών προϊόντων.\nΤο ελαιόδεντρο, έχοντας τις ρίζες του στη Μεσόγειο, αποτελεί παγκόσµιο σύµβολο ειρήνης και αρµονίας. Διαδεδοµένο πλέον και στις πέντε ηπείρους, συµβάλλει σε πολλές χώρες στη βιώσιµη οικονοµική και κοινωνική ανάπτυξή τους και στη διατήρηση των φυσικών τους πόρων.\nΩς παράγοντας για την αντιµετώπιση της υπερθέρµανσης του πλανήτη, η ελαιοκαλλιέργεια έχει θετικό ισοζύγιο άνθρακα, καθώς, κατά τον κύκλο ανάπτυξής του, το ελαιόδεντρο απορροφά περισσότερο CO2 συγκριτικά µε τα αέρια θερµοκηπίου που εκλύονται κατά την διαδικασία παραγωγής του παρθένου και εξαιρετικά παρθένου ελαιολάδου.\nΤο ελαιόλαδο και οι επιτραπέζιες ελιές, έχοντας αποδεδειγµένη θρεπτική αξία για την υγεία του ανθρώπου και όντας βασικά συστατικά της µεσογειακής διατροφής, προσφέρουν µεγάλη ποικιλία αρωµάτων και γεύσεων, ανοίγοντας τους ορίζοντες για απεριόριστες γαστρονοµικές δυνατότητες, οι οποίες αναγνωρίζονται και εκτιµώνται ολοένα και περισσότερο από τους πιο φηµισµένους σεφ ανά τον κόσµο.\nΕπιπλέον, είναι σήµερα ευρέως αναγνωρισµένες πολλές θεραπευτικές τους ιδιότητες στην πρόληψη ορισµένων ασθενειών.\nΟι χώρες που συµµετέχουν στο Διεθνές Συµβούλιο Ελαιολάδου, εφαρµόζοντας τη νέα Διεθνή Συµφωνία για το Ελαιόλαδο και την Επιτραπέζια Ελιά, η οποία έχει την εγγύηση των Ηνωµένων Εθνών, στηρίζουν τον ελαιοκοµικό τοµέα, την βιώσιµη οικονοµική και κοινωνική ανάπτυξη και την προστασία του πλανήτη και της υγείας.\nΜε αφορμή την ημέρα εορτασμού ελιάς και ελαιολάδου, ο γραμματέας του Αγροτικού Συνεταιρισμού Θερμασία Δήμητρα κ. Γιάννης Κοροντίνης δήλωσε στον ΑγροΤύπο τα εξής: «είναι ασφαλώς σημαντική η ημέρα εορτασμού παγκοσμίως για τα προϊόντα μας και ευκαιρία να επικοινωνήσουμε για μια ακόμα φορά την αναγκαιότητα το έξτρα παρθένο ελαιόλαδο, να πάρει την αξία που του αξίζει και ο παραγωγός να καρπωθεί άμεσα τους κόπους που κάνει για να συγκομίσει και να παράξει το τελικό προϊόν». Ο ΑΣ Θερμασία Δήμητρα συμμετέχει στις εκδηλώσεις του δήμου Ερμιονίδος για το προϊόν, το τριήμερο 26-28 Νοεμβρίου 2021.\n«Έχει ιδιαίτερη αξία ο φετινός εορτασμός. Δεδομένου, ότι ο μαύρος χρυσός, η ελιά Καλαμών, όπως δείχνουν τα πράγματα θα πάει στη θέση που του ανήκει, δηλαδή στην πρώτη, αφού είναι μάλλον θέμα λίγων ημερών να σπάσει το φράγμα των 2 ευρώ το κιλό στον παραγωγό», ανέφερε από την πλευρά του ο κ. Στέλιος Μιχαλούτσος, από τον Συνεταιρισμό Γερακίου, μεγαλοπαραγωγός Καλαμών από την εν λόγω περιοχή.\nΚάλεσμα στους εορτασμούς της σημαντικής αυτής ημέρας για τον κλάδο απευθύνει στους παραγωγούς, με ανακοίνωσή του και το Οργανοληπτικό Εργαστήριο Κρήτης του Αγροτικού Συνεταιρισμού Ρεθύμνης, που βρίσκεται στην περιοχή Τρία Μοναστήρια.\nΟι καύσωνες πείραξαν και τις ελαιοπεριεκτικότητες όχι όμως σε όλες τις περιοχές\n23/11/2021 01:12 μμ\nΑνομοιομορφία ως προς τις αποδόσεις στα ελαιόλαδα καταδεικνύουν τα πρώτα στοιχεία.\nΠρόσθετες απώλειες στο εισόδημα χιλιάδων ελλήνων ελαιοπαραγωγών φανερώνει η διαδικασία της ελαιοποίησης. Έτσι μετά την ακαρπία, οι αγρότες διαπιστώνουν μειωμένες ελαιοπεριεκτικότητες, που αποδίδονται στους σφοδρούς καύσωνες και την ξηρασία του καλοκαιριού. Η μείωση, ωστόσο, δεν αφορά όλες τις περιοχές της χώρας, αφού σε άλλες, οι αγρότες διαπιστώνουν λιγότερο καρπό, αλλά με περισσότερες περιεκτικότητες σε έλαιο.\nΠεσμένες είναι οι ελαιοπεριεκτικότητες στην κατεξοχήν ελαιοπαραγωγική περιοχή της Πετρίνας Λακωνίας. Όπως δήλωσε μιλώντας στον ΑγροΤύπο ο διαχειριστής του Αγροτικού Συνεταιρισμού Πετρίνας, κ. Παναγιώτης Πουλάκος «εδώ και δυο ημέρες ξεκίνησε η λειτουργία του ελαιουργείου μας, αλλά επικρατεί προβληματισμός σε σχέση με τις αποδόσεις σε ελαιόλαδο. Οι ελαιοπεριεκτικότητες είναι πεσμένες. Στα Κορωνέικα για παράδειγμα αντί για 5 και 5,5 προς 1 που είχαμε άλλες χρονιές τέτοια περίοδο, φέτος βλέπουμε αποδόσεις 6, 7 και 8 προς 1. Ακόμα και στην Αθηνοελιά της περιοχής οι αποδόσεις είναι 5 και 5,5 προς 1, όταν άλλες χρονιές ήταν 4 και 4,5 προς 1. Ως εκ τούτου, οι περισσότεροι παραγωγοί επιλέγουν να μαζέψουν αργότερα τις ελιές τους».\nΟ Σπύρος Βελμάχος, ελαιοπαραγωγός με Κορωνέικη αλλά και Καλαμών από το Πεταλίδι Μεσσηνίας λέει στον ΑγροΤύπο πως στην συγκεκριμένη περιοχή δεν φαίνεται να έχουν επηρεαστεί οι ελαιοπεριεκτικότητες, όπως σε άλλες ζώνες. «Πριν από 20 ημέρες βγάλαμε αγουρέλαια με αποδόσεις 6 προς 1, ενώ πριν λίγες ημέρες φθάσαμε ακόμα και στα 4,8 προς 1, δηλαδή ακόμα καλύτερα. Αυτό σημαίνει πως από ένα σακί με ελιές, βγάλαμε 10,6 κιλά ελαιόλαδο. Πρόβλημα υπάρχει σε μέρη, όπου ο καύσωνας χτύπησε τα δέντρα την εποχή που δεν έπρεπε με αποτέλεσμα τώρα να έχουν πολύ χαμηλές ελαιοπεριεκτικότητες», σημειώνει ο ίδιος.\nΣτην Ερμιονίδα Αργολίδος, οι αγρότες της περιοχής καλλιεργούν Κορωνέικη και Μανάκι. Σύμφωνα με τον γραμματέα του ΑΣ Θερμασία Δήμητρα, κ. Γιάννη Κοροντίνη, οι αποδόσεις στα αγουρέλαια παίζουν μεταξύ 4,5-6 προς 1, δηλαδή είναι σε καλά επίπεδα και δεν φαίνεται να έχουν επηρεαστεί από τον αλλοπρόσαλλο καιρό.\nΑπό το Πρότυπο Βιολογικό Ελαιοτριβείο Κοίλη Ραφαήλ στην Χίο, όπως δήλωσαν στον ΑγροΤύπο, λόγω των καιρικών συνθηκών η παραγωγή είναι μικρή, καθώς το άνθος έπεσε σε μεγάλο βαθμό, όμως στα θετικά είναι πως βγαίνουν πολύ καλά τα ελαιόλαδα. Σύμφωνα τέλος με τον υπεύθυνο του εν λόγω ελαιοτριβείου, η περιεκτικοτητα στης ντόπιες ελιές κυμαίνεται από 23 - 32% και στα Κορωνέικα από 15 - 22%.\nΤέλος, όπως δήλωσε στον ΑγροΤύπο ο διευθυντής του Αγροτικού Συνεταιρισμού Κριτσάς, κ. Κώστας Χριστοφοράκης, η ελαιοποίηση ξεκίνησε την Δευτέρα, με τις μέσες αποδόσεις να κυμαίνονται στα επίπεδα των 5,7 προς 1, όταν πέρσι ήταν χαμηλότερες και συγκεκριμένα 6,3 προς 1. Όμως όπως σημειώνει ο ίδιος, φέτος μπορεί να φαίνονται λίγο καλύτερες οι αποδόσεις, αλλά δεν υπάρχουν ελιές. Σύμφωνα με τον κ. Χριστοφοράκη, στην περιοχή, η μείωση της παραγωγής θα φθάσει στο 55%, σε σύγκριση με πέρσι, με τον Συνεταιρισμό να εκτιμάται πως θα συγκεντρώσει περί τους 200 τόνους, ενώ πέρσι είχε συγκεντρώσει περίπου 500 τόνους.\nΕλαιόλαδο: Στα 3,50 ευρώ πουλάνε στη Λακωνία οι Άγιοι Απόστολοι και Άγιος Δημήτριος\n19/11/2021 03:31 μμ\nΆνοδο των τιμών παραγωγού ελαιολάδου είχαμε στην Ισπανία, ενώ παγωμένες εμφανίζονται οι τιμές σε Ιταλία και Ελλάδα.\nΜάλιστα η Ισπανική Ένωση Εξαγωγών, Βιομηχανίας και Εμπορίου Ελαιολάδου (Asoliva) προειδοποίησε ότι οι υψηλές τιμές του ισπανικού ελαιολάδου (έχουν σχεδόν διπλασιαστεί από τον Ιούνιο του 2020) δημιουργούν πρόβλημα ανταγωνισμού στη διεθνή αγορά και μείωση των ισπανικών εξαγωγών.\nΣτην Ιταλία αυτές τις ημέρες, σύμφωνα με τα στοιχεία του ινστιτούτου Ismea, στο έξτρα παρθένο ελαιόλαδο οι ανώτατες τιμές παραγωγού κυμαίνονται από 5,10 έως 5,20 ευρώ.\nΣτην χώρα μας εμπορικές πράξεις είχαμε στη Λακωνία αν και η αγορά φαίνεται να είναι μουδιασμένη.\nΌπως τονίζει στον ΑγροΤύπο ο κ. Παναγιώτης Μπατσάκης, πρόεδρος στον Αγροτικό Συνεταιρισμό Αγίων Αποστόλων, «προχωρήσαμε σε εμπορικές πράξεις με τιμή στα 3,50 ευρώ το κιλό. Αφορά 10 βυτία έξτρα παρθένου ελαιολάδου. Αγοραστής είναι Ιταλός. Πάντως η αγορά φέτος φαίνεται να είναι μουδιασμένη. Πέρσι αυτό το διάστημα υπήρχε μεγάλη κινητικότητα στην αγορά».\nΑπό την πλευρά του ο κ. Σωτήρης Κρητικός, πρόεδρος στον Αγροτικό Ελαιουργικό Συνεταιρισμό Αγίου Δημητρίου Μονεμβασίας, αναφέρει στον ΑγροΤύπο ότι «προχωρήσαμε σε εμπορική πράξη στα 3,50 ευρώ το κιλό για ένα βυτίο έξτρα παρθένου ελαιολάδου. Η εταιρεία που το αγόρασε είναι η Χελιώτης ΑΕ. Πάντως η ζήτηση αυτό το διάστημα είναι υποτονική. Γίνονται εμπορικές πράξεις που αφορούν ελαιόλαδο από Αθηνοελιά».\nΜεσσηνία: 3,30 ευρώ για έξτρα παρθένο και 3,40 το ΠΟΠ Καλαμάτα, ιστορικά χαμηλή παραγωγή\n18/11/2021 11:59 πμ\nΤιμές για ελαιόλαδο και ελιές Καλαμών ανακοίνωσε ο Αγροτικός Συνεταιρισμός Ένωση Μεσσηνίας και η εταιρεία Κωνσταντόπουλος ΑΕ.\nΟ κ. Γιάννης Πάζιος, αναπληρωτής Γενικός Διευθυντής στην Ένωση Μεσσηνίας, δήλωσε στον ΑγροΤύπο ότι «ανακοινώσαμε τιμές για το έξτρα παρθένο ελαιόλαδο στα 3,30 ευρώ το κιλό και για το ελαιόλαδο ΠΟΠ Καλαμάτα στα 3,40 ευρώ το κιλό.\nΓια τις επιτραπέζιες ελιές Καλαμών δίνουμε τιμή 1,30 ευρώ το 200άρι και 1,40 ευρώ το 200άρι για τις ΠΟΠ Καλαμάτα.\nΤο φετινό ελαιόλαδο στη Μεσσηνία είναι πολύ καλής ποιότητας. Η ποσότητα όμως είναι λίγη. Μιλάμε για μια χρονιά με πολύ μειωμένη παραγωγή, εκτιμάται ότι θα κυμανθεί κάτω από 40.000 τόνους. Αντίστοιχα μειωμένη είναι και η ποσότητα για τις ελιές Καλαμών.\nΠάντως το τελευταίο διάστημα άρχισε να υπάρχει πρόβλημα σε κάποιες περιοχές από το δάκο και το γλοιοσπόριο λόγω των καιρικών συνθηκών, κάτι που θα πρέπει να προσέξουν οι παραγωγοί».\nΣτο μεταξύ η Διεύθυνση Αγροτικής Οικονομίας και Κτηνιατρικής (ΔΑΟΚ) ΠΕ Μεσσηνίας, ανακοινώνει στους ελαιοκαλλιεργητές ότι οι δολωματικοί ψεκασμοί για την καταπολέμηση του δάκου ολοκληρώθηκαν και στις τελευταίες περιοχές.\nΚαι προσθέτει: «Η συγκομιδή του ελαιοκάρπου έχει ξεκινήσει στις πρώιμες περιοχές και σταδιακά επεκτείνεται σε όλες τις περιοχές του νομού. Η εικόνα του ελαιοκάρπου, σύμφωνα και με τις δειγματοληψίες που έχουν πραγματοποιηθεί, είναι γενικά καλή.\nΟι καιρικές συνθήκες που επικράτησαν κατά το τελευταίο διάστημα, ευνοούν τις προσβολές του εντόμου, καθώς και την ανάπτυξη μυκητολογικών ασθενειών, ιδίως σε περιοχές με υψηλή σχετική υγρασία.\nΣτα πλαίσια αυτά συνιστάται στους ελαιοπαραγωγούς και ιδιαιτέρως σε αυτούς που θα καθυστερήσουν τη συγκομιδή να παρακολουθούν τους ελαιώνες τους και εφόσον διαπιστώσουν δακοπροσβολή άνω του 5% να προχωρήσουν σε ψεκασμό με δικά τους μέσα, προσέχοντας να χρησιμοποιήσουν το κατάλληλο εγκεκριμένο εντομοκτόνο.\nΘα πρέπει επίσης να τηρηθούν οι οδηγίες της ετικέτας του σκευάσματος με ιδιαίτερη έμφαση στο προβλεπόμενο χρονικό διάστημα μεταξύ τελευταίου ψεκασμού και συγκομιδής ελαιοκάρπου.\nΕπίσης ιδιαίτερη μέριμνα θα πρέπει να δείξουν οι ελαιοπαραγωγοί σε ελαιώνες με αραιό καρπό ο οποίος πρέπει να συλλεχθεί κατά το δυνατό γρηγορότερα.\nΥπενθυμίζουμε ότι για την παραγωγή ελαιολάδου που προορίζεται να πιστοποιηθεί ως «ΠΟΠ Καλαμάτα» απαγορεύεται η καταπολέμηση του δάκου με ψεκασμούς καλύψεως».


Η Υπουργός Υγείας της Βαυαρίας, Melanie Huml, αναλαμβάνει νέα καθήκοντα. Ο προηγούμενος υφυπουργός Klaus Holetschek θα είναι ο νέος Υπουργός Υγείας, όπως ανακοίνωσε ο πρωθυπουργός Markus Söder μετά από συνεδρίαση του υπουργικού συμβουλίου.\nΗ Melanie Huml (CSU) πρέπει να αφήσει τη θέση της ως υπουργός Υγείας της Βαυαρίας. Ο πρωθυπουργός Markus Söder (CSU) ανακοίνωσε τη μετάθεση της Huml στην Staatskanzlei, όπου πρόκειται να αναλάβει το πόστο της Ευρωυπουργού, μετά από βίντεο που μεταδόθηκε από το βαυαρικό υπουργικό συμβούλιο. Ο διάδοχός της στο Υπουργείο Υγείας θα είναι ο προηγούμενος Υφυπουργός Υγείας, Klaus Holetschek.\nΌταν ρωτήθηκε, ο Söder είπε ότι δεν ήταν ατομική απόφαση βάσει μιας περίστασης. Ταυτόχρονα, επαίνεσε τον Florian Herrmann (CSU).\nΜετά τις έντονες κριτικές σχετικά με τα τεστ κορωνοϊού το καλοκαίρι, ασκήθηκε μεγάλη πίεση στην Huml.\nΤότε, το κόμμα της SPD ζήτησε την παραίτησή της – αφού έγινε γνωστό ότι 44.000 άτομα που επέστρεψαν από τα ταξίδια τους, έπρεπε να περιμένουν μέρες για τα αποτελέσματα των τεστ τους, συμπεριλαμβανομένων 900 ατόμων που αποδείχθηκε ότι είχαν μολυνθεί.\nΣτη συνέχεια, η Huml υπέβαλε την παραίτησή της στον Söder. Σύμφωνα με δικές του δηλώσεις, ο πρωθυπουργός το απέρριψε τότε. Ρώτησε την Huml αν θα συνεχίσει να ασκεί καθήκοντα Υπουργού Υγείας, στο οποίο απάντησε θετικά.\nΗ τρέχουσα αναπροσαρμογή του υπουργικού συμβουλίου του Söder εν μέσω της κρίσης είναι δυνατή, επειδή ο Holetschek είναι ένας καλός αναπληρωτής από τον περασμένο Αύγουστο, ο οποίος γνωρίζει καλά το υπουργείο με τα τρέχοντα προβλήματά του και μπορεί ακόμα να φέρει νέες ιδέες σε παλιές διαδικασίες.\nΟ Holetschek απολαμβάνει επίσης ευρεία υποστήριξη στην κοινοβουλευτική ομάδα του κόμματος της CSU στο κρατικό κοινοβούλιο, οπότε και εδώ ο Söder δεν χρειάζεται να φοβάται καμία αναταραχή λόγω της μετάθεσης.\n«Καταπέλτης» ο αρχισυντάκτης της Bild για τους εμβολιασμούς


Arduino GR: Μαΐου 2011 Google+\nArduino Flash communication\nΑν θέλεις να βάλεις λίγο χρώμα στο project σου, πέρα από το να χρησιμοποιείς πολύχρωμα\nμια καλή ιδέα είναι, να επικοινωνήσεις με το Arduino μέσω Flash+ActionScript. Αυτό που θα χρειαστεί είναι ένας SerialProxy για να μετατρέψει τα δεδομένα από τη serial/usb πόρτα του Arduino στα XML socket data που χρησιμοποιεί για επικοινωνία το Flash/AS, μέσω ενός network data socket.\nΗ λογική επικοινωνίας είναι η εξής :\nArduino USB/Serial <---> Com (port,baud) <---> SerialProxy <---> localhost:port<---> Flash/AS\nΓια μια δοκιμή επικοινωνίας μεταξύ Arduino<->Flash επέλεξα την AS3Glue Library που περιλαμβάνει ένα demo monitor πρόγραμμα για το Arduino και πηγαίο κώδικα για ανάπτυξη.\nΑς δούμε λοιπόν, αναλυτικά τα βήματα :\n1. Φόρτωση από το Arduino IDE του example code(StandardFirmata) από τη firmata library:\n2. Ανάκτηση της σειριακής θύρας σύνδεσης του Arduino με το pc:\n3. Το SerialProxy το κατεβάζετε από εδώ και το μόνο που χρειάζεται είναι στο serproxy.cfg να δηλωθεί η com (port,baud) με την οποία συνδέεται το arduino με το pc και η πόρτα (net_port=5331) που θα χρησιμοποιηθεί από την flash:\n4. Εκτέλεση του serialproxy:\n5. Εκτέλεση arduino flash monitor που περιέχεται στην AS3Glue library (as3glue_standalone_monitor.swf). Το default παίζει στη net_port=5331 αν θέλετε διαφορετική πόρτα θα πρέπει να κάνετε edit και recompile τον κώδικα flash(.fla)+actionscript(.as) που υπάρχουν μέσα στο source φάκελο της library:\nΑν όλα πήγαν καλά ΣΥΓΧΑΡΗΤΗΡΙΑ!!! θα βλέπετε την παραπάνω εικόνα και θα μπορείτε να διαχειριστείτε το Arduino (digital i/o port status/on/off, analog port status).\nΝα κι ένα βίντεο από το demo.\nΤέλος, άφθονο υλικό για τους...καλλιτέχνες εδώ\nΑναρτήθηκε από Stavros K. στις 17:37 0 σχόλια\nΣτο φετινό Google IO 2011 έγινε η παρουσίαση της δημιουργίας του Android Open Accessory Development Kit (ADK) το οποίο παρέχει την δυνατότητα σύνδεσης, μέσω USB προς το παρόν, μιας συσκευής με λειτουργικό Android κι ενός Android USB Accessory που είναι βασισμένο στην Ανοικτή πλατφόρμα ανάπτυξης του Arduino και ουσιαστικά περιλαμβάνει :\nτα hw design schematics\nτον κώδικα που υλοποιεί το firmware του Accessory\nκαι την εφαρμογή για το Android που "αλληλεπιδρά" με τo accessory\nΤο accessory είναι βασισμένο στο Arduino MEGA2560 και Circuits@Home USB Host Shield και περιλαμβάνει και ένα shield με αισθητήρες όπως φαίνεται φωτογραφία παραπάνω και είναι διαθέσιμο για παραγγελία, προς το παρόν, μόνο από Ιαπωνία.\nΥπάρχει και επίσημο video από το session της παρουσίασης του ADK στο Google IO.\nΑναρτήθηκε από Stavros K. στις 21:57 0 σχόλια


RKF 125 E5 – SCOOTER CENTER\nΤο Keeway RKF 125 περιφέρεται στους δρόμους της πυκνής αστικής ζωής και ανοίγει δρόμους, μέρα και νύχτα. Ελαφρύ, ευέλικτο και σοκαριστικά ισχυρό, η Keeway απελευθέρωσε ένα νέο θηρίο εξ ολοκλήρου διοχετεύοντας τις παγκοσμίου φήμης μηχανικές ικανότητές της για μηχανές και αξιοποιώντας τες σε ένα συμπαγές πακέτο. Με γνώμονα τη συμπεριφορά και την επιθετικότητα, το ορμητικό RKF 125 σας προσκαλεί να συμμετάσχετε στο επόμενο κυνήγι του.\n1-cylinder/4-stroke/4-valve, SOHC, Liquid-cooled\nΌλες οι πληροφορίες που χρειάζεστε σε μια ευανάγνωστη πορτοκαλί πλήρως ψηφιακή κονσόλα. Το διπίστονο μπροστινό δισκόφρενο 260 mm κάνει την επιβράδυνση τόσο συναρπαστική όσο και την επιτάχυνση.\nΗ μορφή, η λειτουργία και το μέλλον ενώνονται στο κομψά avant garde σύμπλεγμα προβολέων LED του RKF 125.\nΤο σύστημα BMT χρησιμοποιεί μια τριάδα μπουζί για τη μεγιστοποίηση της ισχύος και την ελαχιστοποίηση των εκπομπών.\nΤΕΛΙΚΗ ΜΕΤΑΔΟΣΗ Chain\nΠροηγούμενοRKF 125 E5


Hi-Tech Flash: Τα έξυπνα κινητά στο έλεος των χάκερς\nΣτο έλεος των χάκερ βρίσκονται οι χρήστες smartphones που δεν λαμβάνουν τα απαραίτητα μέτρα ασφαλείας προκειμένου να θωρακίσουν τη συσκευή τους απέναντι στους ηλεκτρονικούς κινδύνους. Τον τελευταίο χρόνο οι κυβερνοεπιθέσεις στα έξυπνα κινητά τηλέφωνα έχουν εκτοξευθεί κατακόρυφα.\nΟι επιτήδειοι εγκαθιστούν ιούς στα τηλέφωνα, εκμεταλλευόμενοι κενά στην ασφάλεια των συσκευών όταν οι κάτοχοί τους σερφάρουν στο Ιντερνετ ή χρησιμοποιούν εφαρμογές (apps).\nΑπό τη στιγμή που ο ιός μολύνει το κινητό, οι κυβερνοεγκληματίες αποκτούν πρόσβαση στα δεδομένα του χρήστη (μηνύματα, επαφές, κωδικοί πρόσβασης κ.ά.) και, σε ορισμένες περιπτώσεις, στον τραπεζικό του λογαριασμό.\nΑυτό συνέβη στην επιχείρηση Eurograbber, οι εγκέφαλοι της οποίας κατάφεραν να βάλουν χέρι στους λογαριασμούς τουλάχιστον 30.000 πελατών υπηρεσιών online banking.\nΟι χάκερ εγκατέστησαν στις συσκευές των ανυποψίαστων χρηστών έναν τύπο ιού ο οποίος είναι γνωστός ως «δούρειος ίππος» (trojan horse) και μεταδίδεται από τον υπολογιστή του θύματος στο κινητό του τηλέφωνο. Οι δούρειοι ίπποι εισδύουν στους υπολογιστές χωρίς να γίνονται αντιληπτοί και κλέβουν τα προσωπικά δεδομένα των χρηστών.\nΜάλιστα, υπάρχουν ιοί που έχουν δημιουργηθεί ειδικά για να προσβάλλουν τις υπηρεσίες online banking - που είναι ιδιαίτερα δημοφιλείς και στην Ελλάδα - μέσω των οποίων ο χρήστης κάνει τραπεζικές συναλλαγές από τον υπολογιστή ή από το κινητό του.\nΟ πιο γνωστός δούρειος ίππος αυτού του είδους είναι ο ZitMo (στα ελληνικά αποδίδεται ως «Ο Δίας στο Κινητό»), ο οποίος παραβιάζει την ηλεκτρονική επικοινωνία του πελάτη με την τράπεζά του, υποκλέπτει τους κωδικούς χρήσης της υπηρεσίας και αποκτά πρόσβαση στον τραπεζικό του λογαριασμό. Ο επίμαχος ιός προσβάλλει τηλέφωνα Android και BlackBerry.\nΠΩΣ ΓΙΝΕΤΑΙ Η ΑΠΑΤΗ. Οι επιτήδειοι αντλούν πληροφορίες από το Ιντερνετ (ψάχνοντας σε μηχανές αναζήτησης, κοινωνικά δίκτυα και ιστοτόπους) και συλλέγουν ονόματα και ηλεκτρονικές διευθύνσεις ανθρώπων οι οποίοι χρησιμοποιούν διαδικτυακές τραπεζικές υπηρεσίες.\nΣτη συνέχεια τους αποστέλλουν email τα οποία δήθεν προέρχονται από την τράπεζα με την οποία συναλλάσσονται, ζητώντας τους να κάνουν κλικ σε έναν σύνδεσμο ή να ανοίξουν ένα συνημμένο αρχείο μέσω του οποίου εγκαθίσταται ο ιός.\nΟταν ο πελάτης επιχειρήσει να συνδεθεί με τον τραπεζικό του λογαριασμό από τη - μολυσμένη πλέον - συσκευή του, ο δούρειος ίππος τον ενημερώνει ότι πρέπει να κάνει μια «αναβάθμιση ασφαλείας» στην εφαρμογή online banking, διαδικασία που απαιτεί την εισαγωγή του αριθμού τηλεφώνου του.\nΟι επιτήδειοι στέλνουν στο κινητό του θύματος ένα SMS το οποίο περιέχει έναν δεύτερο σύνδεσμο, καλώντας τον χρήστη να μεταβεί σε αυτόν προκειμένου να ολοκληρώσει τη διαδικασία αναβάθμισης. Τη στιγμή που ο χρήστης κάνει κλικ στον σύνδεσμο, εγκαθίσταται ένας δεύτερος δούρειος ίππος στο τηλέφωνό του.\nΤην επόμενη φορά που θα μπει στην εφαρμογή online banking, οι επιτήδειοι θα αποκτήσουν πρόσβαση στον τραπεζικό του λογαριασμό, δίνοντας εντολή μεταφοράς χρημάτων στους δικούς τους λογαριασμούς.\nΜετά την ολοκλήρωση της συναλλαγής, η τράπεζα στέλνει στο (μολυσμένο) κινητό του πελάτη ένα SMS το οποίο περιέχει τον μοναδικό Αριθμό Αυθεντικότητας Συναλλαγής (ΤΑΝ), ο οποίος αντικαθιστά την υπογραφή του.\nΟι επιτήδειοι υποκλέπτουν τον αριθμό και τον εισάγουν στην εφαρμογή της τράπεζας. Η παράνομη μεταφορά χρημάτων ολοκληρώνεται χωρίς το θύμα να αντιληφθεί το παραμικρό.\nΣήκωσαν 36 εκατ. ευρώ με ένα κλικ\nΣυναγερμός στις υπηρεσίες ασφαλείας των ευρωπαϊκών χρηματοπιστωτικών ιδρυμάτων έχει σημάνει μετά την εξάπλωση ενός νέου ιού με το όνομα Eurograbber (Ευρωάρπαγας), ο οποίος χτυπά ηλεκτρονικούς υπολογιστές και έξυπνα κινητά τηλέφωνα και επιτρέπει σε επιτήδειους να αποκτούν πρόσβαση σε τραπεζικούς λογαριασμούς αποσπώντας μεγάλα χρηματικά ποσά.\nΟ Eurograbber επέτρεψε στους χάκερ να κλέψουν 36 εκατ. ευρώ από 30 χρηματοπιστωτικά ιδρύματα σε όλη την Ευρώπη, πλήττοντας περισσότερους από 30.000 πελάτες τους στην Ιταλία, στη Γερμανία, στην Ισπανία και στην Ολλανδία, οι οποίοι κάνουν ηλεκτρονικά τις τραπεζικές τους συναλλαγές (online banking).\nΗ παράνομη μεταφορά χρημάτων από τους λογαριασμούς των πελατών στους λογαριασμούς των χάκερ αφορούσε ποσά από 500 έως 250.000 ευρώ τη φορά, σύμφωνα με τους «Φαϊνάνσιαλ Τάιμς».\n«Τα κινητά που έγιναν στόχοι ήταν κοινά τηλέφωνα. Οι δράστες στοχοποίησαν πολύ γνωστές τράπεζες», δήλωσε ο Ντάρελ Μπάρκεϊ, στέλεχος της εταιρείας λογισμικού ασφαλείας Check Point.\nΠρόκειται για τη δεύτερη μεγάλη επίθεση εναντίον τραπεζικών συστημάτων μέσω Διαδικτύου που σημειώνεται εφέτος. Είχε προηγηθεί η επιχείρηση High Roller, κατά την οποία χάκερ κατάφεραν να μεταφέρουν σε άλλους λογαριασμούς τουλάχιστον 60 εκατ. δολάρια από ισάριθμες τράπεζες.\nPosted by gkJr. at 5:32 PM


ΣΥΛΛΟΓΟΣ ΚΥΝΗΔΑΡΙΩΤΩΝ ΝΑΞΟΥ "Ο Άγιος Γεώργιος": Εκδηλώσεις "Καλοκαίρι 2012" (2)\nΕκδηλώσεις "Καλοκαίρι 2012" (2)\nΣάββατο 11/08/2012: Μουσικοχορευτική εκδήλωση\nΟ πολυχώρος αθλητισμού & πολιτισμού με φόντο τον Άι Νικόλα\nΓια μια ακόμη χρονιά οι παρευρισκόμενοι στο Κυνηδαριώτικο γλέντι που διοργάνωσαν οι πολιτιστικοί σύλλογοι, διασκέδασαν, χόρεψαν και γλέντησαν μέχρι το πρωί με το συγκρότημα της συχωριανής μας Μαρίας Σκουλά που συμμετείχαν οι μουσικοί: Στάθης Κουκουλάρης (βιολί), Νίκος Ευβοιώτης (βιολί) και Νίκος Κονιτόπουλος (λαούτο, βιολί, τραγούδι). Επίσης οι Κυνηδαριώτες μουσικοί Πολυχρόνης Κορρές (βιολί-τραγούδι), Βασίλης Κουτελιέρης (τραγούδι) και Βαγγέλης Κακλαμάνος (λαούτο) που βρέθηκαν στην εκδήλωση, προσκλήθηκαν και διασκέδασαν τους παρευρισκομένους.\nΤην έναρξη της βραδιάς έκανε ο πρόεδρος του συλλόγου μας κος Λιαδάκης Στέλιος κάνοντας για άλλη μια φορά ειδική αναφορά στον πολυχώρο αθλητισμού και πολιτισμού και συγκεκριμένα για την βραδιά αναφέρθηκε με ιδιαίτερες ευχαριστίες στους συγχωριανούς που προσέφεραν προϊόντα και υπηρεσίες για την πραγματοποίηση της μουσικοχορευτικής εκδήλωσης. Ευχαρίστησε επίσης το σύλλογο των Εγγαριτών για τα τραπεζοκαθίσματα.\nΝίκος Κονιτόπουλος και Βαγγέλης Κακλαμάνος\nΤην εκδήλωση μας τίμησαν με την παρουσία τους ο Δήμαρχος Νάξου και Μικρών Κυκλάδων Μανώλης Μαργαρίτης, ο πρόεδρος της τοπικής Κοινότητας Κυνηδάρου Κώστας Ιακ. Κλουβάτος, ο πρόεδρος της Ο.ΝΑ.Σ. Νίκος Μαϊτός, τα μέλη του Δ.Σ. της Ο.ΝΑ.Σ. Σοφία Μάρκου, Κώστας Βερνίκος και άλλοι.\nΗ μουσικοχορευτική εκδήλωση που γίνεται κάθε χρόνο στο χωριό μας, σκοπό έχει την οικονομική ενίσχυση των πολιτιστικών συλλόγων και ο εθελοντισμός και η προσφορές των μελών τους είναι βασική προϋπόθεση για την επίτευξη αυτού του στόχου. Για άλλη μια φορά πολλοί συγχωριανοί βοήθησαν, προσέφεραν προϊόντα και υπηρεσίες συμβάλλοντας στην επιτυχία της εκδήλωσης αλλά και στην διασκέδαση των συμμετεχόντων. Καλούμε τα μέλη μας να είναι κοντά στους πολιτιστικούς συλλόγους για το καλό του χωριού μας και την διατήρηση του πλούσιου πολιτισμού μας.\nΜέλη του συλλόγου στην κουζίνα...\nΤο Διοικητικό Συμβούλιο του συλλόγου μας ευχαριστεί όλους όσους βοήθησαν στην οργάνωση και πραγματοποίηση αυτής της εκδήλωσης, εύχεται σε όλα τα μέλη και φίλους του Καλό Φθινόπωρο και του χρόνου.\nΠαρασκευή & Σάββατο 17 18/8/2012: Διήμερο εθελοντικής αιμοδοσίας\nΣτα γραφεία του πολιτιστικού συλλόγου στο χωριό, πραγματοποιήθηκε το διήμερο εθελοντικής αιμοδοσίας για ενίσχυση της τράπεζας αίματος του συλλόγου. Προσφέρθηκαν συνολικά τριάντα επτά φιάλες αίμα.\nΑξιολογώντας την συμμετοχή των εθελοντών, την χαρακτηρίσουμε μη επιτυχημένη αφού στην προηγούμενη αιμοδοσία στην αίθουσα του συλλόγου στο Γαλάτσι, συγκεντρώθηκαν τριάντα τρεις φιάλες για τέσσερις ώρες που διήρκεσε η αιμοληψία. Εκτιμάται ότι στο χωριό τις ημέρες αυτές υπήρχαν περίπου χίλια πεντακόσια άτομα, αλλά δυστυχώς η συμμετοχή στην εθελοντική αιμοδοσία δεν ήταν ικανοποιητική.\nΗ τράπεζα αίματος που διατηρεί ο σύλλογός μας αποτελεί σημαντική δραστηριότητα. Θα κάνει ότι είναι δυνατόν να διατηρηθεί η τράπεζα αίματος, θα εξετάσει όλα τα παραπάνω προκειμένου να αυξηθούν οι εθελοντές αιμοδότες.\nΕυχαριστούμε τους συγχωριανούς και φίλους του συλλόγου που στήριξαν την εθελοντική αιμοδοσία και φυσικά το Νοσοκομείο Παίδων "Η Αγία Σοφία" για άριστη συνεργασία μέχρι σήμερα.\n21/8/2012: Πάτημα (λιώσιμο) των σταφυλιών, Παραδοσισακό Πατητήρι\nΗ μεταφορά των σταφυλιών στη ληνού\nΣτην "Πλάτσα" του χωριού πολλοί συγχωριανοί, μικροί και μεγάλοι, παρακολούθησαν το πάτημα (λιώσιμο) των σταφυλιών, την παραγωγή αρχικά του μούστου για κρασί.\nΗ εκδήλωση πραγματοποιήθηκε στα πλαίσια των καλοκαιρινών εκδηλώσεων των πολιτιστικών συλλόγων, χάρη στις φιλότιμες προσπάθειες των μελών των Δ.Σ. Αντρέα Σκουλάξινο και Αντώνη Κλουβάτου.\nΕίχαν την επιμέλεια της εκδήλωσης, την διαμόρφωση του χώρου, το στήσιμο της εξέδρας-πατητήρι με την συμπαράσταση πολλών εθελοντών συγχωριανών μας που συμμετείχαν ενεργά στην εκδήλωση παρουσίασης παραγωγής του μούστου.\nΑντρέας Σκουλάξινος & Γιώργος Καπετανάκης - Το πάτημα στη ληνού\nΠαρουσιάστηκαν όλα τα απαραίτητα εργαλεία που χρησιμοποιούσαν παλαιότερα όπως λαϊνι, στάμνα, μεθύρα, καντάρι, κόφες, καφάσια, τουλούμια, σαρωνιές, νεπόντης, ξύλινα βαρέλια, κλήματα για την στροφιλιά, πολύμι κ.λ.π. ακόμα και τα γαϊδούρια για την μεταφορά των σταφυλιών.\nΓιώργος Κουνάδης - Το στύψιμο της στροφιλιάς\nΟ χώρος στην "Πλάτσα" είχε διαμορφωθεί κατάλληλα και ο συγχωριανός μας Δημήτριος Κίμωνα Κλουβάτος ανέπτυξε με κατανοητό τρόπο την ιστορία του σταφυλιού, του αμπελιού, της παραγωγής του κρασιού κλπ, καθ' όλη την διάρκεια που συγχωριανοί μας "πατούσαν" τα σταφύλια στην "Ληνού".\nΑξίζουν συγχαρητήρια στους συλλόγους, στα μέλη που ανέλαβαν και είχαν την επιμέλεια της εκδήλωσης καθώς και σε όσους συγχωριανούς βοήθησαν να πραγματοποιηθεί αυτή η εκδήλωση.


Φυλακές ή σταθμό αυτοκινήτων έχτισαν στον σταθμό "Αγία Μαρίνα";\nΑρχική ΔΥΤΙΚΗ ΑΘΗΝΑ Φυλακές ή σταθμό αυτοκινήτων έχτισαν στον σταθμό “Αγία Μαρίνα”;\nΦυλακές ή σταθμό αυτοκινήτων έχτισαν στον σταθμό “Αγία Μαρίνα”;\nΈνα ανοσιούργημα συντελέστηκε στον σταθμό του Μετρό της Αγ. Μαρίνας στην συμβολή τριών Δήμων, της Αγίας Βαρβάρας, του Αιγάλεω και του Χαϊδαρίου.\nΓράφει ο Θέμης Τζαβάρας\nΕίναι το κτήριο του σταθμού αυτοκινήτων 380 θέσεων, που αφέθηκε να υψωθεί επί της Ιεράς Οδού, ενώ ο αρχικός σχεδιασμός ήταν να είναι Υπόγειος. Αυτό ήταν άλλωστε και το βασικό επιχείρημα, για την απαλλοτρίωση όλου του οικοπέδου (σχεδόν τεσσάρων στρεμμάτων) από τον ιδιοκτήτη, τον γνωστό σε όλους και αγαπητό επιχειρηματία κ. Γιάννη Κυριακούλη. Σαν παρένθεση σημειώνω ότι το τίμημα της απαλλοτρίωσης δεν έχει καταβληθεί ακόμη, καθώς η δικαστική αντιδικία συνεχίζεται.\nΤο κτήριο με τον όγκο του, τους πύργους και τις σιδεριές του θυμίζει έντονα φυλακή υψίστης ασφαλείας. Στήθηκε μπροστά, στην πρόσοψη και κρύβει από τα μάτια ό,τι αποτελεί την πραγματική αναβάθμιση της περιοχής, δηλαδή την κεντρική είσοδο του σταθμού και την πλατεία που την περιβάλλει, κακοποιώντας ταυτόχρονα και την αρχιτεκτονική και την περιβαλλοντολογική αισθητική.\nΈντονα ερωτήματα δημιουργούνται:\n-Υπήρξε μελέτη περιβάλλοντος; Ιδιαίτερα μετά την μετατροπή από υπόγειο σε υπέργειο κτίσμα;\n– Ζητήθηκε η σύμφωνη γνώμη των Δήμων για ένα έργο τέτοιου μεγέθους, σε τόσο ευαίσθητο σημείο; Αν ναι, χρήσιμο θα είναι η δημοσιογραφική έρευνα να αποκαλύψει τις απαντήσεις που δόθηκαν.\n– Αναρτήθηκε καμία πινακίδα ή μακέτα του έργου για την ενημέρωση των πολιτών; Εγώ δεν είδα, αν ναι, διορθώστε με.\n– Τόσοι αρχιτέκτονες στους Δήμους, στην πολεοδομία και στις αρμόδιες επιτροπές που ασχολήθηκαν -αν ασχολήθηκαν- δεν είδαν το προφανές;\n“Ότι, δηλαδή, αν πήγαινε το κτήριο πίσω και ερχότανε μπροστά η είσοδος του σταθμού και η πλατεία, θα είχαμε πραγματική αναβάθμιση του χώρου, αντί του αντιαισθητικού αποτελέσματος που έχουμε τώρα και θα βασανίζει και τις επερχόμενες γενιές.\nΠόσω μάλλον που η υψομετρική διαφορά στην πίσω πλευρά, λόγω του λόφου της Αγίας Μαρίνας, θα έκρυβε το μεγαλύτερο μέρος του κτηρίου που θα ήταν έτσι πιο αρμονικό με το περιβάλλον”.\nΟ πολιτισμός είναι η βελτίωση του τρόπου κάλυψης των αναγκών μας και είναι θέμα ποιοτικό και όχι ποσοτικό ή θέμα κόστους. Στην συγκεκριμένη περίπτωση όμως η ποιοτική αναβάθμιση των υπηρεσιών μεταφοράς, αντισταθμίζεται από την περιβαλλοντολογική υποβάθμιση και αφήνει αρνητικό ισοζύγιο. Ήδη η χρήση της κρυμμένης πλατείας αλλάζει και μετατρέπεται σε “Χώρο στάθμευσης Μοτό”… Ενώ ένα μικρό μέρος ιδιοποιείται από παρακείμενη οικοδομή…\nΣτο απώτερο μέλλον αναμένονται και τα βαποράκια. Το απεύχομαι, αλλά δημιουργήσατε χώρο πρόσφορο για τις δικές τους ανάγκες και επιδιώξεις.\nΕάν υπάρχει διαγωνισμός ακαλαισθησίας, το κτήριο αυτό είναι υποψήφιο για το πρώτο βραβείο, για τούτο όλα τα ονόματα των συντελεστών, αυτών που πήραν αποφάσεις, που σχεδίασαν και υλοποίησαν ή που ενέκριναν μέσα από επιτροπές, πρέπει να δημοσιοποιηθούν, για να μπορέσει ο απλός κόσμος να εκφράσει την ευαρέσκειά του όπως μόνον αυτός ξέρει.\nΕίναι ευθύνη της ΜΕΤΡΟ ΑΕ και των Δήμων να φροντίσουν για την όποια άμεση αισθητική αποκατάσταση.\nΙδέες μπορούν να υπάρξουν, αρκεί να αναζητηθούν.\nΥ.Γ. Δείτε τι κάνουν άλλοι -ξένοι- που σέβονται τον πολιτισμό και δημιουργούν εκεί όπου εμείς καταστρέφουμε.\nΠροηγούμενο άρθροΚυκλοφοριακό αλαλούμ στο σταθμό της Αγίας Μαρίνας\nΕπόμενο άρθροΠαλατάκι – το αφοδευτήριο των σκύλων


Βγείτε από τα ρούχα σας, μιλήστε βρώμικα, αφήστε το κρεβάτι άστρωτο και ξεκινήστε να παίζετε games μέχρι θανάτου.\nΌχι τα μάτια σας δεν διαβάζουν λάθος. Οι επιστήμονες αυτή τη φορά ανακάλυψαν τα οφέλη των κακών συνηθειών στην υγεία.\nΕρευνητές από το Carnegie Mellon University ανακάλυψαν ότι όταν οι άνθρωποι θυμώνουν δικαιολογημένα σε μια στρεσογόνο κατάσταση, διατηρούν τα επίπεδα της πίεσής τους πιο χαμηλά.\nΕκκρίνουν μικρότερες ποσότητες κορτιζόλης, της ορμόνης του στρες, σε σχέση με αυτούς που, αντί να θυμώνουν, φοβούνται.\nΣε αυτό το συμπέρασμα κατέληξαν επιστήμονες από το Πανεπιστήμιο του Μαϊάμι οι οποίοι αφού μελέτησαν τις αντιδράσεις αγοριών (7-10 ετών) την ώρα που έπαιζαν games.\nΠαρατήρησαν σημαντική αύξηση σε διάφορες σημαντικές παραμέτρους της λειτουργίας του οργανισμού, όπως ο καρδιακός και ο αναπνευστικός ρυθμός, η κατανάλωση οξυγόνου και η δαπάνη ενέργειας.\nΕπίσης διαπίστωσαν ότι οι γυναίκες που χρησιμοποιούσαν πολλά οικιακά προϊόντα καθαρισμού στη διάρκεια της εγκυμοσύνης τους μετά τη γέννα, αύξαναν τον κίνδυνο να εμφανίσουν άσθμα τα παιδιά τους.\nΜάλιστα, οι πιθανότητες εκδήλωσης άσθματος μέχρι την ηλικία των 7 ετών έφταναν το 41%.\n«Θα σου βάλω πιπέρι»\nΚλασική απειλή της παιδικής ηλικίας κάθε φορά που εκστομίζαμε μια «κακιά» λέξη.\nΌμως, οι επιστήμονες από το Πανεπιστήμιο Keele της Μεγάλης Βρετανίας, ανανκάλυψαν ότι η χρήση υβριστικών λέξεων συνδέεται με έκκριση αδρεναλίνης και αυξημένο καρδιακό ρυθμό, ενδείξεις επιθετικότητας, που με τη σειρά τους ενισχύει την αντοχή στον πόνο.


Η αναζήτηση της γυναικείας ταυτότητας στη σχέση μητέρας - κόρης - ΕΡΑΣΜΟΣ\nΗ αναζήτηση της γυναικείας ταυτότητας στη σχέση μητέρας – κόρης\nΑρχική/ΓΕΝΙΚΗ ΑΡΘΡΟΓΡΑΦΙΑ/Η αναζήτηση της γυναικείας ταυτότητας στη σχέση μητέρας – κόρης\nΤα παιδιά που υπήρξαμε, τα κουβαλάμε μέσα μας και είναι αυτά που καθορίζουν τι είδους ενήλικες θα γίνουμε\nΓράφει ο Δρ. Γιώργος Γιαννούσης Ψυχοθεραπευτής, Οικογενειακός θεραπευτής\nΈχει, επομένως, μεγάλη σημασία ο τρόπος που μεγαλώσαμε όντας παιδιά και ο τρόπος που διαμορφώθηκε η προσωπικότητά μας στα τρυφερά χρόνια της ζωής μας. Η πρώτη καθοριστική σχέση για έναν άνθρωπο, όταν γεννιέται, είναι αυτή με τη μητέρα του. Σ’ αυτή αντανακλάται η πρώτη εικόνα του εαυτού του, στα δικά της μάτια θα δει ποιος είναι. Μια κόρη, θα δει στα μάτια της μητέρας της τον εαυτό της ως γυναίκα, σ’ αυτό το καθρέφτισμα θα δομήσει το ανθρώπινο πρόσωπο και παράλληλα τη θηλυκή της ταυτότητα.\nΗ μητέρα είναι, δηλαδή, για κάθε κόρη ο ακρογωνιαίος λίθος, η μήτρα και το θηλυκό καλούπι, για να εξελιχθεί. Αυτή η αναζήτηση της γυναικείας υπόστασης μέσω του σημαντικού δεσμού με τη μητέρα είναι ζωτικής σημασίας και εξελίσσετε σ’ έναν άξονα με δύο πόλους: την υπερβολική παρουσία από τη μία πλευρά και την σημαντική απουσία από την άλλη.\nΠιο συγκεκριμένα, η έντονη συναισθηματική παρουσία (υπερπροστασία και στενός έλεγχος) ή η απουσία (συναισθηματική ή φυσική) μιας μητέρας δημιουργεί μια συνθήκη που, συνήθως, δεν επιτρέπει την αυτονόμηση της κόρης.\nΤο πρώτο πράγμα που κατανοούμε μέσα από το δίπολο παρουσία – απουσία είναι πως η μητρική αγάπη μπορεί να λειτουργήσει ως ένας ασφαλής δεσμός που προστατεύει από κάθε απειλή, αλλά μπορεί να μετατραπεί η ίδια σε απειλή κατάργησης του εγώ, μέσα από τη συγχώνευση, την πλήρη ταύτιση δηλαδή της κόρης με τη μητέρα.\nΣτην εναλλαγή ταύτισης και διαφοροποίησης κοντράρονται οι προσδοκίες της μητέρας να της μοιάσει η κόρη και η επιθυμία της κόρης να διαφοροποιηθεί, σε μια αέναη διαγενεακή διαδικασία που μεταφέρει από γενιά σε γενιά κι από μάνα σε κόρη ένα πολύτιμο φορτίο με υλικά που συνθέτουν την γυναικεία ταυτότητα.\nΑυτή η στενή αλληλεπίδραση κι επιρροή δημιουργεί μια δύσκολη και πολλές φορές αντιφατική σχέση, ταυτόχρονα όμως σημαντική και διαχρονική, μια σχέση που θα κυριαρχήσει στη ζωή και των δύο γυναικών (μητέρας και κόρης) και θα την κουβαλά μια γυναίκα ακόμη και μετά το θάνατο της μητέρας της.\nΗ Μαρία είναι μια όμορφη γυναίκα, ανασφαλής και συναισθηματικά ευάλωτη. Αναζητά την ευτυχία μέσα από τις συντροφικές σχέσεις στις οποίες μοιάζει διαρκώς να κυνηγά την ουρά της. Ψάχνω έναν άντρα με σειρά που θα με κάνει να νιώσω ασφαλής, επαναλαμβάνει συνέχεια και τώρα όσο μεγαλώνει, μεγαλώνει το άγχος κι η αγωνία για το αν θα καταφέρει να συντροφευτεί.\nΤι κρύβει αυτή η αγωνία; Γιατί πιστεύει πως θα βρεθεί κάποιος εκεί έξω να της την καθησυχάσει; Οι απαντήσεις άρχισαν να έρχονται όταν η θεραπευτική ματιά έφυγε από τις συντροφικές σχέσεις και εστίασε στη σχέση με τη μητέρα της, μια σχέση που την χαρακτηρίζει η απουσία συναισθηματικής σύνδεσης.\nΗ Μαρία είναι στην αρχή της ψυχοθεραπευτικής της πορείας, προσπαθεί ακόμη να τακτοποιήσει μέσα της ένα σωρό διλήμματα και συγκρούσεις. Στην πορεία της ζωής της έμαθε να αντέχει την συναισθηματική στέρηση, μέσω μιας απούσας μητέρας και ό,τι στερήθηκε το αναζητά εναγωνίως στις σχέσεις της με τους άντρες. θα έλεγε κανείς πως την ανασφάλεια που βίωσε στη σχέση με τη μητέρα της, τη βιώνει και με τον εαυτό της, γι’ αυτό έχει ανάγκη από εξωτερικά στηρίγματα.\nΜια άλλη κόρη η 60χρονη Άννα ήρθε στο γραφείο μου με μια αδιόρατη θλίψη και μια υπαρξιακή αγωνία για το ποια είναι και τι έχει καταφέρει στη ζωή της. Βλέπετε το σημαντικότερο, ίσως, σκοπό σύμφωνα με την θεμελιώδη κοινωνική πρακτική, να γίνει δηλαδή μητέρα, δεν το κατάφερε. Λίγες σχέσεις είχε στη ζωή της, από αυτές που λέμε σημαντικές και μακροχρόνιες, αλλά με καμιά δεν κατάφερε να ευτυχίσει. Δεν είχε ποτέ το σθένος είτε να φύγει έγκαιρα, είτε να πιέσει για αλλαγές.\nΤώρα στη δύση της νιότης της, όπως λέει η ίδια, αναρωτιέται τι έφταιξε. Είναι ίσως η πρώτη φορά που κοιτά κατάματα τον εαυτό της και αναζητά την αλήθεια της. Μέσα σε αυτή τη διαδικασία απευθύνεται και στη νεκρή πλέον μητέρα της. Για πρώτη φορά μπορεί να πει στην αγαπημένη της μητέρα πως ένιωθε, πως νιώθει και να συνομιλήσει μαζί της, συνομιλώντας στην ουσία με τον εαυτό της.\nΓιατί αυτό είναι μια μάνα για την κόρη, ο καθρέφτης να δει τον εαυτό της. Μέσα από την ιστορία της Άννας, βλέπει κανείς πως η σχέση μάνας – κόρης δεν τελειώνει με το θάνατο της μίας και αντιλαμβάνεται πόσο σημαντικά είναι τα συναισθήματα που νιώθει μια κόρη από την παρουσία ή την απουσία της μητέρας.\nΠόσο παρούσα ή απούσα έχει όμως ανάγκη μια κόρη τη μητέρα της και πώς ορίζεται η ιδανική μητέρα; Αν μπορούμε θεωρητικά να μιλήσουμε για την ιδανική μητέρα, γιατί στην πράξη δεν υπάρχει τέλεια μαμά, θα λέγαμε πως είναι αυτή που αγαπά την κόρη της (και τα παιδιά της) ως εαυτόν. Που σχετίζεται μαζί της όπως με έναν άγνωστο που λαχταρά να τον γνωρίσει καλά, ενώ ταυτόχρονα θέλει να της μάθει ό,τι ξέρει για τη ζωή, δίχως την απαίτηση να της ανήκει.\nΙΔΑΝΙΚΗ είναι αυτή που δεν είναι ΤΕΛΕΙΑ, αλλά προσπαθεί να είναι αληθινή και ουσιαστική, που επιτρέπει τη διαφοροποίηση και το άνοιγμα των φτερών της κόρης της και που μπορεί να θυσιάσει πολλά γι’ αυτή, αλλά όχι τον εαυτό της. Ιδανική, είναι αυτή που είναι τόσο παρούσα και τόσο απούσα, όσο χρειάζεται για να χτίσει μια ουσιαστική σχέση με την κόρη της.\nΌταν σταμάτησα να βλέπω τη μητέρα μου με τα μάτια του παιδιού, αντίκρισα τη γυναίκα που με βοήθησε να γεννήσω τον ίδιο μου τον εαυτό.


HeLLeNiCReVeNgE: ΑΠΕΛΑΣΑΝ ΑΛΒΑΝΟ, ΑΥΤΟΣ ΤΟΥΣ ΕΓΡΑΨΕ ΣΤΑ @@ ΤΟΥ ΓΙΑΤΙ ΚΑΝΕΙΣ ΔΕΝ ΤΟΥΣ ΕΛΕΧΕΙ ΚΑΙ ΕΓΙΝΕ ΜΙΑ ΧΑΡΑ ΝAΡΚΕΜΠΟΡΟΣ!\nΑΠΕΛΑΣΑΝ ΑΛΒΑΝΟ, ΑΥΤΟΣ ΤΟΥΣ ΕΓΡΑΨΕ ΣΤΑ @@ ΤΟΥ ΓΙΑΤΙ ΚΑΝΕΙΣ ΔΕΝ ΤΟΥΣ ΕΛΕΧΕΙ ΚΑΙ ΕΓΙΝΕ ΜΙΑ ΧΑΡΑ ΝAΡΚΕΜΠΟΡΟΣ!\nΑστυνομικοί του Τμήματος Δίωξης Ναρκωτικών Βόλου συνέλαβαν στην Παιανία Αττικής 43χρονο υπήκοο Αλβανίας για κατοχή και διακίνηση μεγάλης ποσότητας ναρκωτικών ουσιών. Τα μέλη της Αστυνομικής Διεύθυνσης Μαγνησίας ύστερα από αξιοποίηση πληροφοριών εντόπισαν και συνέλαβαν τον 43χρονο χθες το πρωί, την ώρα που έβγαινε από την οικία του στην Παιανία.\nΑναρτήθηκε από HeLLeNiCReVeNgE στις 3:59 π.μ.